
Ρύθμιση θεμάτων των Ολυμπιακών και Παραολυμπιακών 
Αγώνων του 2004 και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Άδειες λειτουργίας Ολυμπιακών Εγκαταστάσεων 

Ι.α. Εν όψει της τέλεσης των Ολυμπιακών και Παραο- 
λυμπιακών Αγώνων του 2004 για τη λειτουργία των Ολυ¬ 
μπιακών εγκαταστάσεων, μόνιμων ή προσωρινών, αθλητι¬ 
κών ή μη, και εκείνων που τις υποστηρίζουν (εφεξής 
«Εγκαταστάσεων») απαιτείται Άδεια Ολυμπιακής Λει¬ 
τουργίας (εφεξής «άδεια»). Η άδεια αυτή εκδίδεται από 
τον Υφυπουργό Πολιτισμού, αρμόδιο για τον Αθλητισμό, 
ύστερα από σύμφωνη γνώμη της Επιτροπής που προβλέ- 
πεται στην παράγραφο 3 και ισχύει μέχρι 30.11.2004. 
Αντίγραφο της άδειας κοινοποιείται στην Οργανωτική 
Επιτροπή Ολυμπιακών Αγώνων - Αθήνα 2004 Α.Ε. και στη 
Διεύθυνση Ασφαλείας Ολυμπιακών Αγώνων του Υπουρ¬ 
γείου Δημόσιας Τάξης. Στην άδεια ορίζονται οι ειδικότε¬ 
ρες δραστηριότητες και λειτουργίες της Εγκατάστασης. 

β. Η άδεια αφορά το σύνολο των μόνιμων και προσωρι¬ 
νών λειτουργιών και δραστηριοτήτων που περιλαμβάνο¬ 
νται σε κάθε Εγκατάσταση. Γιατη λειτουργία διακεκριμέ¬ 
νου τμήματος της Εγκατάστασης επιτρέπεται η έκδοση 
άδειας. 

2. Η άδεια εκδίδεται ύστερα από αίτηση της Οργανωτι¬ 
κής Επιτροπής Ολυμπιακών Αγώνων - Αθήνα 2004 Α.Ε. ή 
τρίτου με τον οποίο έχει συμβληθεί η Οργανωτική Επι¬ 
τροπή Ολυμπιακών Αγώνων - Αθήνα 2004 Α.Ε., που υπο¬ 
βάλλεται στη Γ ενική Γ ραμματεία Αθλητισμού του Υπουρ¬ 
γείου Πολιτισμού. 

3. Με απόφαση του Υφυπουργού Πολιτισμού, αρμόδιου 
για τον Αθλητισμό, συνιστώνται στη Γενική Γραμματεία 
Αθλητισμού του Υπουργείου Πολιτισμού μέχρι πέντε Επι¬ 
τροπές (εφεξής «Επιτροπές») και ορίζονται οι εγκαταστά¬ 
σεις ή οι κατηγορίες εγκαταστάσεων για τις οποίες γνω- 
μοδοτούν σύμφωνα με την παράγραφο 1. 

Κάθε Επιτροπή αποτελείται από: 

α. Τον Γενικό Διευθυντή Υποστήριξης Αθλητισμού της 
Γ ενικής Γ ραμματείας Αθλητισμού του Υπουργείου Πολιτι¬ 


σμού και Προϊστάμενο της Ειδικής Υπηρεσίας Δημοσίων 
Έργων (Ε.Υ.Δ.Ε.) της Γενικής Γραμματείας Αθλητισμού 
του Υπουργείου Πολιτισμού, ως Πρόεδρο, με αναπληρω¬ 
τή τον Προϊστάμενο της Διεύθυνσης Εποπτείας Κατα¬ 
σκευής και Συντήρησης Αθλητικών Έργων της Γενικής 
Γ ραμματείας Αθλητισμού του Υπουργείου Πολιτισμού και 
αναπληρωτή του τελευταίου από τον Προϊστάμενο της Δι¬ 
εύθυνσης Μελετών της ίδιας Γ ενικής Γ ραμματείας. 

β. Έναν μόνιμο υπάλληλο του Υπουργείου Ανάπτυξης, 
που ορίζεται με τον αναπληρωτή του από τον Υπουργό 
Ανάπτυξης. 

γ. Έναν μόνιμο υπάλληλο του Υπουργείου Περιβάλλο¬ 
ντος, Χωροταξίας και Δημόσιων Έργων, που ορίζεται με 
τον αναπληρωτή του από τον Υπουργό Περιβάλλοντος, 
Χωροταξίας και Δημόσιων Έργων. 

δ. Έναν μόνιμο υπάλληλο της Διεύθυνσης Δημόσιας 
Υγιεινής του Υπουργείου Υγείας και Κοινωνικής Αλληλεγ¬ 
γύης, που ορίζεται με τον αναπληρωτή του από τον 
Υπουργό Υγείας και Κοινωνικής Αλληλεγγύης. 

ε. Δύο μόνιμους υπαλλήλους διπλωματούχους Μηχανι¬ 
κούς της Γενικής Γραμματείας Αθλητισμού, που ορίζο¬ 
νται με τους αναπληρωτές τους από τον Υφυπουργό Πο¬ 
λιτισμού, αρμόδιο για τον Αθλητισμό. 

στ. Έναν αξιωματικό της Διεύθυνσης Ασφαλείας Ολυ¬ 
μπιακών Αγώνων του Υπουργείου Δημόσιας Τάξης, που 
ορίζεται με τον αναπληρωτή του από τον Προϊστάμενο 
της Υπηρεσίας αυτής. 

ζ. Έναν αξιωματικό του Πυροσβεστικού Σώματος, που 
ορίζεται με τον αναπληρωτή του από τον Αρχηγό. 

η. Έναν εκπρόσωπο της «Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε.», που ορίζεται με τον 
αναπληρωτή του με απόφαση του Διοικητικού Συμβουλί¬ 
ου αυτής. 

Γραμματείς των Επιτροπών ορίζονται μόνιμοι υπάλλη- 
λοιτης Γ ενικής Γ ραμματείας Αθλητισμού του Υπουργείου 
Πολιτισμού. Οι Επιτροπές συγκροτούνται με απόφαση 
του Υφυπουργού Πολιτισμού, αρμόδιο για τον Αθλητι¬ 
σμό. 

4. Οι Επιτροπές ελέγχουν, αν οι Εγκαταστάσεις είναι 
σύμφωνες με την εγκεκριμένη μελέτη λειτουργικού σχε- 
διασμού τους. Η μελέτη αυτή εκπονείται σύμφωνα και με 
τις προδιαγραφές και τις ειδικές απαιτήσεις της Διεθνούς 
Ολυμπιακής Επιτροπής και των διεθνών αθλητικών ομο- 

σπονδιών. Η ειδική μελέτη του λειτουργικού σχεδια- 
σμού των Εγκαταστάσεων εγκρίνεται από το Διοικητικό 
Συμβούλιο της «Οργανωτικής Επιτροπής Ολυμπιακών 
Αγώνων - Αθήνα 2004 Α.Ε.», ύστερα από σύμφωνη γνώ¬ 
μη της Διεύθυνσης Ασφάλειας Ολυμπιακών Αγώνων 
του Υπουργείου Δημόσιας Τάξης. Με την αίτηση αυτή, 
εκτός από την εδική μελέτη του λειτουργικού σχεδια- 
σμού των Εγκαταστάσεων, συνυποβάλλονται και οι με¬ 
λέτες πυρασφάλειας της κάθε εγκατάστασης (ως προς 
το μόνιμο τμήμα της εγκατάστασης), τα μέτρα ενεργη¬ 
τικής πυροπροστασίας (ως προς το προσωρινό τμήμα), 
καθώς και τα επιχειρησιακά μέτρα πυρασφάλειας που 
έχουν προβλεφθεί για την ασφαλή λειτουργία κάθε 
εγκατάστασης. Οι Επιτροπές ελέγχουν, επίσης, τη δυ¬ 
νατότητα απρόσκοπτης προσέλευσης και εκκένωσης 
της Εγκατάστασης και της προσπέλασης οχημάτων 
έκτακτης ανάγκης, την ύπαρξη και λειτουργία του απα¬ 
ραίτητου ιατρικού και υγειονομικού εξοπλισμού, την 
καταλληλότητα των περιφράξεων και των χώρων υγιει¬ 
νής, σίτισης και φιλοξενίας, καθώς και κάθε άλλο στοι¬ 
χείο που είναι αναγκαίο για την ασφαλή και εύρυθμη λει¬ 
τουργία της Εγκατάστασης. 

Οι Επιτροπές μπορεί να ζητούν στοιχεία, διευκρινίσεις 
και πληροφορίες από άλλους αρμόδιους φορείς και υπη¬ 
ρεσίες. Στις Επιτροπές μπορεί να καλούνται για παροχή 
διευκρινίσεων και πληροφοριών, ύστερα από πρόσκληση 
του Προέδρου τους, και εκπρόσωποι άλλων δημόσιων 
υπηρεσιών και οργανισμών ή φορέων, όταν συζητούνται 
θέματα αρμοδιότητάς τους. 

5. Με απόφαση του Υφυπουργού Πολιτισμού, αρμόδιου 
για τον Αθλητισμό, ορίζονται τα δικαιολογητικά που, 
εκτός από αυτά που αναφέρονται στην παράγραφο 4, συ¬ 
νυποβάλλονται με την αίτηση για την έκδοση άδειας, η 
διαδικασία και κάθε άλλο σχετικό θέμα. 

6. Τα πρακτικά των Επιτροπών, τα αντίγραφα των γνω- 
μοδοτήσεώντους και των σχετικών αποφάσεων του Υφυ¬ 
πουργού Πολιτισμού, αρμόδιου για τον Αθλητισμό, τη¬ 
ρούνται σε ειδικό αρχείο της Γενικής Γραμματείας Αθλη¬ 
τισμού του Υπουργείου Πολιτισμού. 

7. Με κοινή απόφαση του Υπουργού Οικονομίας και Οι¬ 
κονομικών και του Υφυπουργού Πολιτισμού, αρμόδιου 
για τον Αθλητισμό, καθορίζεταιτο ύψοςτης αποζημίωσης 
του Προέδρου, των μελών και των γραμματέων των Επι¬ 
τροπών. Η αποζημίωση βαρύνει τον προϋπολογισμό της 
Γενικής Γραμματείας Αθλητισμού του Υπουργείου Πολι¬ 
τισμού. 

8. Γ ενικές ή ειδικές διατάξεις που προβλέπουν την έκ¬ 
δοση αδειών ίδρυσης, λειτουργίας, καταλληλότητας και 
εγκατάστασης, καθώς καιτην έκδοση αδειών διεξαγωγής 
αθλητικών ή άλλων εκδηλώσεων, δεν έχουν εφαρμογή επί 
των Εγκαταστάσεων που υπάγονται στις ρυθμίσεις του 
άρθρου αυτού. 

Άρθρο 2 

Ρυθμίσεις για την υπαίθρια διαφήμιση στους χώρους 

Ολυμπιακών και Παραολυμπιακών δραστηριοτήτων 

1. Από 20 Ιουλίου 2004 και έως και 5 Σεπτεμβρίου 2004, 
απαγορεύεται η τοποθέτηση, ανάρτηση, προβολή φωτει¬ 
νών ή μη διαφημίσεων, όπως ορίζονται στην παρ. 9 του 
άρθρου 2του Ν. 2833/2000, που τροποποιήθηκε μετο άρ¬ 
θρο 83 παράγραφος 4του Ν. 3057/2002 (ΦΕΚ239Α'): 


α) στους χώρους τέλεσης Ολυμπιακών και Παραολυ- 
μπιακών αθλημάτων, όπως αυτοί καθορίζονται με το άρ¬ 
θρο 2 του Ν. 2730/1999 (ΦΕΚ 130 Α'), 

β) κατά μήκος των οδικών αξόνων, στους οποίους θα 
διεξαχθούν Ολυμπιακά και Παραολυμπιακά αθλήματα, 

γ) στους χώρους όπου τελούνται Ολυμπιακές και Πα- 
ραολυμπιακές εκδηλώσεις, 

δ) στους χώρους λοιπών Ολυμπιακών και Παραολυ- 
μπιακών δραστηριοτήτων και λοιπούς χώρους προπονή¬ 
σεων, 

ε) κατά μήκος του Ολυμπιακού και Παραολυμπιακού 
οδικού δικτύου και 

στ) σε όλη την έκταση του Ολυμπιακού Χωριού. 

2. Η απαγόρευση ισχύει και για τη ζώνη που περιβάλλει 
τους πιο πάνω χώρους και οδικούς άξονες μέχρι βάθους 
ενός οικοδομικού τετραγώνου σε περιοχές εντός εγκε¬ 
κριμένου σχεδίου πόλεως ή διακοσίων μέτρων σε περιο¬ 
χές χωρίς εγκεκριμένο σχέδιο. Το βάθος ενός οικοδομι¬ 
κού τετραγώνου υπολογίζεται πέρα από τα αλσύλλια και 
τις πλατείες που υπάρχουν στα όρια των χώρων και οδι¬ 
κών αξόνων. 

3. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Πολιτισμού ορίζο¬ 
νται ειδικότερα οι οδικοί άξονες, στους οποίους θα διεξα¬ 
χθούν Ολυμπιακά και Παραολυμπιακά αθλήματα και οι 
λοιποί χώροι που αναφέρονται στην παράγραφο 1. Οι χώ¬ 
ροι αυτοί μπορεί να προσδιορίζονται και με τον καθορι¬ 
σμό δακτυλίου από οδούς που τους περιβάλλουν. Στην 
περίπτωση αυτή οι οδοί αυτοί αποτελούν μέρος του Ολυ¬ 
μπιακού οδικού δικτύου. 

4. Οι διαφημίσεις που τοποθετούνται ή βρίσκονται ή 
προβάλλονται στους χώρους και στις οδούς που αναφέ- 
ρονται στην παράγραφο 1 ή στις κοινές υπουργικές απο¬ 
φάσεις που εκδίδονται σύμφωνα με την παράγραφο 3 ή 
στην 9918/5.3.2003 κοινή απόφαση των Υπουργών Περι¬ 
βάλλοντος, Χωροταξίας και Δημόσιων Έργων και Πολιτι¬ 
σμού (ΦΕΚ 298 Δ'/1.4.2003), κατά παράβαση των διατά- 
ξεωντου άρθρου αυτού, χαρακτηρίζονται αυθαίρετες και 
αφαιρούνται κατ’ εφαρμογή της διαδικασίας που ορίζεται 
στις παραγράφους 2 και 4 έως 6 του άρθρου 2 του Ν. 
2833/2000, όπως το άρθρο αυτό τροποποιήθηκε με τους 
νόμους 2947/2001 (ΦΕΚ 228 Α') και 3057/2002 (ΦΕΚ 239 
Α'). Όπου στις παραγράφους 2 και 4 έως 6 του άρθρου 2 
του Ν. 2833/2000, αναφέρεταιη «Ενοποίηση Αρχαιολογι¬ 
κών Χώρων Αθήνας Α.Ε.», νοείται αντιστοίχως η «Οργα¬ 
νωτική Επιτροπή Ολυμπιακών Αγώνων - Αθήνα 2004 
Α.Ε.». 

5. Για την επίλυση των διαφορών που προκύπτουν από 
την εφαρμογή του άρθρου αυτού εφαρμόζεται η παρά¬ 
γραφος 12 του άρθρου 2 του Ν. 2833/2000, όπως αυτή 
προστέθηκε με την παράγραφο 6 του άρθρου 83 του Ν. 
3057/2002 (ΦΕΚ 239 Α'). Όπου στην παράγραφο 12 του 
άρθρου 2 του Ν. 2833/2000 αναφέρεται η «Εταιρεία Ενο¬ 
ποίησης Αρχαιολογικών Χώρων Αθήνας ΑΈ.» νοείται 
αντιστοίχως η «Οργανωτική Επιτροπή Ολυμπιακών Αγώ¬ 
νων - Αθήνα 2004 Α.Ε.». 

6. Στους χώρους που αναφέρονται στην παράγραφο 4 
κατά το χρονικό διάστημα από 20 Ιουλίου 2004 έως και 5 
Σεπτεμβρίου 2004, απαγορεύεται η διενέργεια διαφημι¬ 
στικών πράξεων με βαμμένα οχήματα, διαφημίσεις σε λε¬ 
ωφορεία, τρόλεϊ, τρένα, μετρά και ταξί, καθώς και εναέ¬ 
ριες διαφημίσεις, έστω και έξω από τους χώρους αυτούς, 
εφόσον είναι ορατές από αυτούς. Με άδεια του οικείου 

Ο.Τ.Α., η οποία εκδίδεται ύστερα από γνώμη της «Οργα¬ 
νωτικής Επιτροπής Ολυμπιακών Αγώνων - Αθήνα 2004 
Α.Ε.», μπορεί στους χώρους των περιπτώσεων β', γ' και ε' 
της παραγράφου 1 να επιτραπεί η διενέργεια διαφημιστι¬ 
κών πράξεων που προβλέπονται στο προηγούμενο εδά¬ 
φιο, καθώς και η διενέργεια διαφημιστικών πράξεων με 
δώρα, φυλλάδια, πολιτιστικά και ψυχαγωγικά δρώμενα 
και δωρεάν προϊόντα. 

7. Στους κυρίους, τους δικαιούχους, όσους παραχω¬ 
ρούν τη χρήση χώρων και σε όσους εκμισθώνουν, μισθώ¬ 
νουν ή με οποιονδήποτε άλλο τρόπο εκμεταλλεύονται χώ¬ 
ρους υπαίθριας διαφήμισης ή τοποθετούν διαφημίσεις ή 
διενεργούν διαφημιστικές πράξεις ως διαφημιστές ή δια¬ 
φημιζόμενοι, κατά παράβαση των διατάξεων του άρθρου 
αυτού, επιβάλλεται πρόστιμο από είκοσι χιλιάδες μέχρι 
πενήντα χιλιάδες ευρώ για κάθε διαφημιστική αφίσα, πα¬ 
ράσταση ή πράξη. Το πρόστιμο επιβάλλεται από τον 
Υπουργό Περιβάλλοντος, Χωροταξίας και Δημόσιων Έρ¬ 
γων. Όταν υπαίτια της παράβασης είναι διαφημιστική 
εταιρεία κατά της οποίας έχουν ήδη επιβληθεί, τουλάχι¬ 
στον δύο φορές, πρόστιμα κατά τα προηγούμενα εδάφια, 
μπορεί να της αφαιρείται η άδεια άσκησης δραστηριότη¬ 
τας μέσα στη διοικητική περιφέρεια του δήμου ή της κοι¬ 
νότητας, όπου τελέστηκε η παράβαση, μέχρι πέντε έτη. 
Σε περίπτωση νέας παράβασης η άδεια αφαιρείται ορι¬ 
στικά. 

8. Όποιος τοποθετεί ή προβάλλει διαφήμιση ή διενεργεί 
διαφημιστική πράξη ή εκμισθώνει χώρο ή παραχωρεί τη 
χρήση χώρου ή μισθώνει χώρο ή με οποιονδήποτε άλλο 
τρόπο εκμεταλλεύεται χώρο από τους αναφερόμενους 
στην παράγραφο 4 ή διαφημίζεται κατά παράβαση των 
διατάξεων του άρθρου αυτού ή με οποιονδήποτε τρόπο 
διευκολύνει την τέλεση των πράξεων αυτών, τιμωρείται 
με φυλάκιση τουλάχιστον ενός έτους και με χρηματική 
ποινή από πενήντα χιλιάδες ευρώ έως εκατό χιλιάδες ευ¬ 
ρώ. Οι ποινές αυτές διπλασιάζονται σε περίπτωση υπο¬ 
τροπής. Οι Πρόεδροι Δ.Σ. και οι εντεταλμένοι ή διευθύνο- 
ντες σύμβουλοι Α.Ε., οι διαχειριστές Ε.Π.Ε., καθώς και τα 
πρόσωπα που ασκούν τη διοίκηση ή τη διαχείριση νομι¬ 
κών προσώπων άλλης μορφής, που τοποθετούν ή προ¬ 
βάλλουν υπαίθριες διαφημίσεις ή διενεργούν άλλες δια¬ 
φημιστικές πράξεις ή εκμισθώνουν χώρο ή παραχωρούν 
τη χρήση χώρου ή μισθώνουν χώρο ή με οποιονδήποτε 
άλλο τρόπο εκμεταλλεύονται χώρο ή αναθέτουν διαφημι¬ 
στικές πράξεις κατά παράβαση των διατάξεων του άρ¬ 
θρου αυτού, τιμωρούνται ως αυτουργοί, ανεξάρτητα από 
την ποινική ευθύνη άλλου φυσικού προσώπου. Τα εγκλή¬ 
ματα αυτά θεωρούνται αυτόφωρα και δικάζονται από το 
κατά τόπον αρμόδιο Τριμελές Πλημμελειοδικείο κατά τη 
διαδικασία των άρθρων 418 επ. του Κώδικα Ποινικής Δι¬ 
κονομίας. Τα μέσα τέλεσης των ε-γκλημάτων αυτών κα¬ 
τάσχονται και δημεύονται ανεξάρτητα από την καταδίκη 
του κατηγορουμένου. Στην ποινική δίκη νομιμοποιούνται 
ενεργητικώς σε κάθε περίπτωση να παρίστανται ως πολι- 
τικώς ενάγοντες για χρηματική ικανοποίηση λόγω ηθικής 
βλάβης η «Οργανωτική Επιτροπή Ολυμπιακών Αγώνων - 
Αθήνα 2004 Α.Ε.» και ο οικείος Ο.Τ.Α., 

9. Λόγω του κατεπείγοντος χαρακτήρα της προετοιμα¬ 
σίας των XXVIII Ολυμπιακών και των Παραολυμπιακών 
Αγώνων, η άμεση απομάκρυνση: α) των διαφημίσεων που 
τοποθετούνται ή βρίσκονται ή προβάλλονται στις οδούς 
και τους χώρους της παραγράφου 1 του παρόντος άρ¬ 
θρου ή των κατ’ εξουσιοδότηση αυτής εκδιδόμενων 


Κ.Υ.Α. ή της Κ.Υ.Α. (ΠΕ.ΧΩ.Δ.Ε. και Πολιτισμού) υπ’ αριθ¬ 
μόν 9918/5.3.2003 (ΦΕΚ 298 Δ'/1.4.2003) κατά παράβαση 
των απαγορευτικών διατάξεων του παρόντος, β) των δια¬ 
φημιστικών πλαισίων, στοιχείων, κατασκευών που τοπο¬ 
θετούνται ή βρίσκονται στους χώρους της παραγράφου 1 
του παρόντος άρθρου ή των κατ’ εξουσιοδότηση αυτού 
εκδιδόμενων Κ.Υ.Α. ή της Κ.Υ.Α. (ΠΕ.ΧΩ.Δ.Ε. και Πολιτι¬ 
σμού) υπ’ αριθμόν 9918/5.3.2003 (ΦΕΚ 298 Δ'/ 1.4.2003) 
κατά παράβαση των διατάξεων του Ν. 2946/2001 ή των 
κατ’ εξουσιοδότηση αυτού εκδιδόμενων Κ.Υ.Α. ή αποφά¬ 
σεων καθορισμού χώρων υπαίθριας διαφήμισης, και η 
άμεση, επίσης, αποκατάσταση των πραγμάτων στηνπρο- 
τέρα κατάσταση από τον καθ’ ου η αίτηση ή τον αιτούντα 
με δαπάνες του καθ’ ου, δύναται να ζητείται, ανεξάρτητα 
από κάθε άλλη προβλεπόμενη τακτική διοικητική ή πο¬ 
λιτική διαδικασία, και από τον εισαγγελέα, εφαρμοζό¬ 
μενης εν προκειμένω της διατάξεως του άρθρου 22 του 
α.ν. 1539/1938, με τις ακόλουθες παρεκκλίσεις: 

α) Π ροϋπόθεση της αρμοδιότητας του εισαγγελέα είναι 
στην περίπτωση αυτή αποκλειστικά η ύπαρξη δικαιώμα¬ 
τος του Δημοσίου, του Δήμου ή της Κοινότητας ή της 
«Οργανωτικής Επιτροπής Ολυμπιακών Αγώνων - Αθήνα 
2004 Α.Ε.» για την άσκηση διακατοχής από εμπράγματο 
δικαίωμα ή νομή ή άλλο δικαίωμα (ενοχικό κ.λπ.) επί των 
χώρων που περιλαμβάνονται στην παράγραφο 1 του πα¬ 
ρόντος άρθρου ή στις κατ’ εξουσιοδότηση αυτού εκδιδό- 
μενες Κ.Υ.Α. ή στην Κ.Υ.Α. (ΠΕ.ΧΩ.Δ.Ε. και Πολιτισμού) 
υπ’ αριθμόν 9918/5.3.2003 (ΦΕΚ 298 Δ'/1.4.2003) και η, 
κατά παράβαση των απαγορεύσεων της παραγράφου 1 
του παρόντος, τοποθέτηση ή διατήρηση διαφημίσεων ή 
η, κατά παράβαση των διατάξεων του Ν. 2946/2001 και 
των κατ’ εξουσιοδότηση αυτού εκδιδόμενων Κ.Υ.Α. ή απο¬ 
φάσεων καθορισμού χώρων υπαίθριας διαφήμισης, το¬ 
ποθέτηση ή διατήρηση διαφημιστικών πλαισίων, στοιχεί¬ 
ων ή κατασκευών επί ή εντός των χώρων αυτών. 

β) Η προθεσμία της έφεσης ενώπιον του εισαγγελέα 
εφετών είναι πέντε ημερών από την κοινοποίηση της διά¬ 
ταξης. Μέσα στην προθεσμία αυτή, η έφεση κοινοποιεί¬ 
ται, επί ποινή απαραδέκτου, με επιμέλεια του εκκαλού- 
ντος στην «Οργανωτική Επιτροπή Ολυμπιακών Αγώνων - 
Αθήνα 2004 Α.Ε.». Η προθεσμία και η άσκηση της έφεσης 
δεν αναστέλλουν την εκτέλεση της απόφασης του εισαγ¬ 
γελέα πρωτοδικών. 

γ) Η απόφαση του εισαγγελέα πρωτοδικών και εφετών 
επί της αίτησης και της έφεσης αντιστοίχως εκδίδεται 
υποχρεωτικώς μέσα σε δύο εργάσιμες ημέρες από την 
κατάθεση της αίτησης ή της έφεσης και εκτελείται με βά¬ 
ση αντίγραφο ή απόσπασμα αυτής, χωρίς να απαιτείται 
προηγούμενη επίδοση αντιγράφου της. 

δ) Την απομάκρυνση των διαφημίσεων ή διαφημιστικών 
πλαισίων, στοιχείων ή κατασκευών και την αποκατάσταση 
των πραγμάτων στην προτέρα κατάσταση για όλους τους 
παραπάνω χώρους μπορεί να ζητήσει, εκτός από το Δη¬ 
μόσιο, το Δήμο ή την Κοινότητα, και η «Οργανωτική Επι¬ 
τροπή Ολυμπιακών Αγώνων - Αθήνα 2004 Α.Ε.». Με την 
απόφαση μπορεί να διατάσσεται και η απομάκρυνση των 
διαφημίσεων ή και των διαφημιστικών πλαισίων, στοιχεί¬ 
ων ή κατασκευών και η άμεση αποκατάσταση των πραγ¬ 
μάτων στην προτέρα κατάσταση από τον καθ’ ου η αίτη¬ 
ση ή από την «Οργανωτική Επιτροπή Ολυμπιακών Αγώ¬ 
νων - Αθήνα 2004 Α.Ε.» με δαπάνες του καθ’ ου. Για τη 
δαπάνη αφαίρεσης, εξάλειψης ή απομάκρυνσης από την 
«Οργανωτική Επιτροπή Ολυμπιακών Αγώνων - Αθήνα 




5256 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2004 Α.Ε.» εφαρμόζεται η διάταξη της παραγράφου 6 του 
άρθρου 2του Ν. 2833/2000. 

ε) Αντίγραφο της απόφασης που εκδίδεται από τον ει¬ 
σαγγελέα αποστέλλεται μαζί μετά στοιχεία του φακέλου 
στον αρμόδιο για την άσκηση ποινικής αγωγής εισαγγε¬ 
λέα για την ενδεχόμενη άσκηση ποινικής δίωξης. 

10. Από 20 Ιουλίου 2004 έως και 5 Σεπτεμβρίου 2004: α) 
οι διαφημίσεις που τοποθετούνται ή βρίσκονται ή προ¬ 
βάλλονται, κατά παράβαση των απαγορευτικών διατά- 
ξεωντου παρόντος, στις οδούς και γενικά σε χώρους που 
αναφέρονται στην παράγραφο 4, επί των οποίων υπάρχει 
δικαίωμα διακατοχήςτου Δημοσίου, του Δήμου ή της Κοι¬ 
νότητας ή της «Οργανωτικής Επιτροπής Ολυμπιακών 
Αγώνων - Αθήνα 2004 Α.Ε.» και β) τα διαφημιστικά πλαί¬ 
σια, στοιχεία ή κατασκευές που τοποθετούνται ή βρίσκο¬ 
νται στις οδούς και γενικά στους παραπάνω χώρους, επί 
των οποίων υπάρχει δικαίωμα διακατοχής του Δημοσίου, 
του Δήμου ή της Κοινότητας ή της «Οργανωτικής Επι¬ 
τροπής Ολυμπιακών Αγώνων - Αθήνα 2004 Α. Ε.», κατά πα¬ 
ράβαση των διατάξεων του Ν. 2946/2001 ή των κοινών 
υπουργικών αποφάσεων που εκδίδονται κατ’ εξουσιοδό¬ 
τησή του ή των αποφάσεων καθορισμού χώρων υπαί¬ 
θριας διαφήμισης, θεωρούνται ρύποι και μπορεί να απο¬ 
μακρύνονται, σύμφωνα με όσα ορίζονται στην παράγρα¬ 
φο 8 του άρθρου 9 του Ν. 2946/2001, ή από τις εταιρείες, 
στις οποίες έχει ανατεθεί το έργο της καθαριότητας των 
παραπάνω χώρων. Γιατις δαπάνες απομάκρυνσης εφαρ¬ 
μόζεται η παράγραφος 5 του άρθρου 9του Ν. 2946/2001. 

11. Οι διατάξεις των παραγράφων 4,5 και 7 έως 9 εφαρ¬ 
μόζονται και για τα πανό και τις επιγραφές που τοποθε¬ 
τούνται κατά παράβαση των σχετικών διατάξεων του Ν. 
2946/2001 και των κοινών υπουργικών αποφάσεων που 
εκδίδονται κατ’ εξουσιοδότησή του και βρίσκονται στους 
παραπάνω χώρους από 15 Ιουλίου 2004 έως και 30 Σε¬ 
πτεμβρίου 2004. 

12. α) Η «Οργανωτική Επιτροπή Ολυμπιακών Αγώνων - 
Αθήνα 2004 Α.Ε.» μπορεί, κατ’ εξαίρεση όσων ορίζονται 
στην παράγραφο 1, να επιλέγει μέχρι πεντακόσιες θέσεις 
υπαίθριων διαφημίσεων σε κοινόχρηστους αποκλειστικά 
χώρους, που βρίσκονται στους χώρους και οδικούς άξο¬ 
νες της παραγράφου 4 για τηντοποθέτηση ολυμπιακών ή 
παραολυμπιακών συμβόλων και μηνυμάτων. 

Οι θέσεις αυτές επιλέγονται μεταξύ εκείνων που έχουν 
καθοριστεί για υπαίθρια διαφήμιση σύμφωνα με τις δια¬ 
τάξεις του Ν. 2946/2001. Η απόφαση της «Οργανωτικής 
Επιτροπής Ολυμπιακών Αγώνων - Αθήνα 2004 Α.Ε.» κοι¬ 
νοποιείται στους Δήμους ή τις Κοινότητες, στην περιφέ¬ 
ρεια των οποίων βρίσκονται οι θέσεις αυτές, στον Γ ενικό 
Γραμματέα της αντίστοιχης Περιφέρειας και στο Υπουρ¬ 
γείο Περιβάλλοντος, Χωροταξίας και Δημόσιων Έργων. 
Με απόφαση του Γενικού Γραμματέα της Περιφέρειας, 
που εκδίδεται χωρίς τη διαδικασία και τις διατυπώσεις 
του Ν. 2946/2001 και των αποφάσεων που εκδίδονται, 
εντός τριών ημερών από την υποβολή του σχετικού αιτή¬ 
ματος της «Οργανωτικής Επιτροπής Ολυμπιακών Αγώ¬ 
νων - Αθήνα 2004 Α.Ε.», κατ’ εξουσιοδότησή του, καθορί¬ 
ζονται τέτοιες θέσεις, αν μέχρι τη δημοσίευση του νόμου 
αυτού δεν έχουν καθοριστεί. Αν δεν εκδοθεί απόφαση του 
Γ ενικού Γ ραμματέα της Περιφέρειας μέσα στην ανωτέρω 
προθεσμία, θεωρείται ότι οι θέσεις έχουν καθοριστεί σύμ¬ 
φωνα με την αίτηση της «Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε.». 


β) Τις παραπάνω θέσεις δικαιούται να χρησιμοποιεί για 
το χρονικό διάστημα από 15 Ιουλίου 2004 έως και 30 Σε¬ 
πτεμβρίου 2004 η «Οργανωτική Επιτροπή Ολυμπιακών 
Αγώνων - Αθήνα 2004 Α.Ε.». Από τον καθορισμό της Ορ¬ 
γανωτικής Επιτροπής ως δικαιούχου χρήσης και την εκ 
μέρους της χρήση ή μη των ανωτέρω θέσεων δεν γεννώ- 
νται δικαιώματα τρίτων. 

γ) Διαφημιστικά πλαίσια, στοιχεία ή κατασκευές που 
βρίσκονται στις θέσεις αυτές χρησιμοποιούνται κατ’ απο¬ 
κλειστικότητα από την «Οργανωτική Επιτροπή Ολυμπια¬ 
κών Αγώνων - Αθήνα 2004 Α.Ε.». Οι κύριοι ή όσοι έλκουν 
από αυτούς δικαιώματα χρήσης των διαφημιστικών πλαι¬ 
σίων, στοιχείων ή κατασκευών υποχρεούνται να ανέχο¬ 
νται τη χρήση από την «Οργανωτική Επιτροπή Ολυμπια¬ 
κών Αγώνων - Αθήνα 2004 Α.Ε.» και όσους έλκουν δικαιώ¬ 
ματα από αυτήν και να παραλείπουν κάθε διατάραξή της. 
Για τη χρήση αυτή δεν οφείλεται αντάλλαγμα. 

δ) Η τοποθέτηση στις θέσεις αυτές από την «Οργανωτι¬ 
κή Επιτροπή Ολυμπιακών Αγώνων - Αθήνα 2004 Α.Ε.» ή 
όσους έλκουν από αυτήν δικαίωμα χρήσης των θέσεων 
αυτών, πλαισίων - στοιχείων και κατασκευών επιτρέπεται 
κατά παρέκκλιση των προδιαγραφών της ισχύουσας νο¬ 
μοθεσίας και χωρίς οποιαδήποτε διοικητική διαδικασία. 
Για τη χρήση τους με την τοποθέτηση ολυμπιακών ή πα- 
ραολυμπιακών συμβόλων και μηνυμάτων, καθώς επίσης 
και με την τοποθέτηση χορηγικών διαφημίσεων (για μέχρι 
εκατό θέσεις υπαίθριων διαφημίσεων) δεν οφείλεται τέ¬ 
λος. 

Οι διατάξεις των περιπτώσεων α'- δ' της παραγράφου 
αυτής εφαρμόζονται αναλόγως και για έως πεντακόσιες 
θέσεις που θα επιλεγούν από το Υπουργείο Πολιτισμού 
και τον Οργανισμό Προβολής Ελληνικού Πολιτισμού Α.Ε. 
για τις ανάγκες των προγραμμάτων τους. Γ ια την εφαρ¬ 
μογή της διάταξης αυτής, το Υπουργείο Πολιτισμού και ο 
Οργανισμός Προβολής Ελληνικού Πολιτισμού Α.Ε. έχουν 
όλες τις αρμοδιότητες και δικαιώματα που κατά τις δια¬ 
τάξεις των προηγούμενων εδαφίων ανήκουν στην «Ορ¬ 
γανωτική Επιτροπή Ολυμπιακών Αγώνων - Αθήνα 2004 
Α.Ε.». 

ε) Από την απαγόρευση της παραγράφου 1 του παρό¬ 
ντος άρθρου εξαιρούνται, επίσης, όσες από τις θέσεις 
υπαίθριων διαφημίσεων σε κοινόχρηστους αποκλειστικά 
χώρους, που βρίσκονται στους χώρους και οδικούς άξο¬ 
νες της παραγράφου 1 του παρόντος άρθρου ή των κατ’ 
εξουσιοδότηση αυτού εκδιδόμενων Κ.Υ.Α. ή της Κ.Υ.Α. 
(ΠΕ.ΧΩ.Δ.Ε. και Πολιτισμού) υπ’ αριθμόν 9918/5.3.2003 
(ΦΕΚ 298 Δ'/1.4.2003), απομένουν μετ’ αφαίρεση των θέ¬ 
σεων των προηγούμενων εδαφίων της παρούσας παρα¬ 
γράφου. Οι θέσεις αυτές διατίθενται αποκλειστικά προς 
κάλυψη των αναγκών του χορηγικού προγράμματος των 
XXVIII Ολυμπιακών και των Παραολυμπιακών Αγώνων ή 
με γραπτή συναίνεση της «Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε.». 

13. α) Η «Οργανωτική Επιτροπή Ολυμπιακών Αγώνων - 
Αθήνα 2004 Α.Ε.» έχει το αποκλειστικό δικαίωμα, στους 
χώρους που αναφέρονται στην παράγραφο 4, να αναρτά 
πανό σε κτίρια και να τοποθετεί στον περιβάλλοντα χώρο 
ή στα προκήπια κτιρίων και εγκαταστάσεων, ιστούς με ση¬ 
μαίες ή κατασκευές με πανό κατά παρέκκλιση από κάθε 
άλλη διάταξη και ύστερα από άδεια του οικείου Ο.Τ.Α.. Η 
άδεια αυτή χορηγείται μέσα σε τρεις εργάσιμες ημέρες 
από την παραλαβή της σχετικής αίτησης. Αν η προθεσμία 
αυτή παρέλθει άπρακτη, η άδεια θεωρείται ότι έχει χορη¬ 
γηθεί. 

β) Επιτρέπεται σε δημόσια ή ιδιωτικά κτίρια, σε ανε- 
γειρόμενες ή ημιτελείς οικοδομές και περιφράξεις, που 
βρίσκονται στους χώρους που αναφέρονται στην παρά¬ 
γραφο 4, και ως προς τα οποία συντρέχουν οι ουσια¬ 
στικές προϋποθέσεις εφαρμογής του άρθρου 1 του Ν. 
1512/1985, η τοποθέτηση από την «Οργανωτική Επιτρο¬ 
πή Ολυμπιακών Αγώνων - Αθήνα 2004 Α.Ε.» πανό που κα¬ 
λύπτουν ολόκληρη την πρόσοψη ή και τις λοιπές όψεις 
του κτιρίου ή μέρους τους και ύστερα από άδεια του οι¬ 
κείου Ο.Τ.Α.. Η άδεια αυτή χορηγείται μέσα σε τρεις ερ¬ 
γάσιμες ημέρες από την παραλαβή της σχετικής αίτησης. 
Αν η προθεσμία αυτή παρέλθει άπρακτη, η άδεια θεω¬ 
ρείται ότι έχει χορηγηθεί. 

γ) Στα πανό αυτά επιτρέπεται να εμφανίζεται η επωνυ¬ 
μία ή το λογότυπο του χορηγού σε επιφάνεια όχι μεγαλύ¬ 
τερη από το πέντε τοις εκατό της συνολικής επιφάνειας 
του πανό. 

δ) Η τοποθέτηση πανό γίνεται ύστερα από ειδοποίηση 
της «Οργανωτικής Επιτροπής Ολυ μπιακών Αγώνων - Αθή¬ 
να 2004 Α.Ε.», στην οποία αναφέρονται οι λόγοι της τοπο¬ 
θέτησης και το είδος των εργασιών. Η ειδοποίηση επιδί¬ 
δεται, στη διεύθυνση του κτιρίου, σε όλους τους ασκού- 
ντες δικαιώματα στο κτίριο (με συστημένη επιστολή με 
υπογραφή αποδεικτικού λήψης της προειδοποίησης ή με 
επίδοση από δικαστικό επιμελητή ή τοιχοκόλληση στην 
είσοδο του κτιρίου), επτά τουλάχιστον ημέρες πριν από 
την έναρξη των εργασιών. Οι ιδιοκτήτες και κάθε τρίτος 
που ασκεί δικαίωμα στο κτίριο υποχρεούται να διευκολύ¬ 
νει την πρόσβαση των αρμόδιων υπαλλήλων του Δημο¬ 
σίου, της «Οργανωτικής Επιτροπής Ολυμπιακών Αγώνων 
- Αθήνα 2004 Α.Ε.» ή των αναδοχών ή προστηθέντωντους 
στους χώρους του κτιρίου, για την τοποθέτηση, και να 
ανέχεται τους ελέγχους και τις επεμβάσεις που απαιτού¬ 
νται για το σκοπό αυτόν. 

ε) Αν εκείνοιπου ασκούν δικαίωμα στο κτίριο αρνη- θούν 
να δεχθούν τη διενέργεια των απαιτούμενων ελέγχων και 
επεμβάσεων, η διαφορά επιλύεται ύστερα από αίτηση της 
«Οργανωτικής Επιτροπής Ολυμπιακών Αγώνων - Αθήνα 
2004 Α.Ε.» από το κατάτόπο αρμόδιο Μονομελές Πρωτο¬ 
δικείο, κατ’ εφαρμογή των διατάξεωντων άρθρων 682 επ. 
του Κώδικα Πολιτικής Δικονομίας. Η αίτηση συζητείται 
μέσα σε επτά ημέρες από την κατάθεσή της και ύστερα 
από κλήτευση των καθ’ ων πριν από δύο ημέρες. Η από¬ 
φαση εκδίδεται μέσα σε πέντε ημέρες, δεν υπόκειται σε 
ένδικα μέσα και εκτελείται σύμφωνα με το εδάφιο α' της 
παραγράφου 2 του άρθρου 700 του Κώδικα Πολιτικής Δι¬ 
κονομίας. 

στ) Η τοποθέτηση των πανό επιτρέπεται μόνο όταν το 
επιτρέπει η στατική κατάσταση του κτιρίου. Αν στις πα¬ 
ραπάνω περιπτώσεις τα κτίρια χρησιμοποιούνται, τα πα¬ 
νό κατασκευάζονται απαραίτητα από διαπερατό από το 
φως και τον αέρα υλικό. Η τοποθέτηση διαρκεί έως 30 Σε¬ 
πτεμβρίου 2004. Η επαναφορά των πραγμάτων στην προ- 
τέρα κατάσταση γίνεται με ευθύνη της «Οργανωτικής 
Επιτροπής Ολυμπιακών Αγώνων - Αθήνα 2004 Α.Ε.» έως 
30.11.2004. 

14. α) Κατά το χρονικό διάστημα από 20 Ιουλίου 2004 
έως και 5 Σεπτεμβρίου 2004 στους χώρους αερολιμένων 
και λιμένων, που εξυπηρετούντις πόλεις της Αθήνας, Πει¬ 
ραιά, Θεσσαλονίκης, Πάτρας, Ηρακλείου και Βόλου, η 
διαφήμιση με οποιονδήποτε τρόπο επιτρέπεται μόνο για 
τους χορηγούς ή για όσους συναινεί η «Οργανωτική Επι¬ 
τροπή Ολυμπιακών Αγώνων - Αθήνα 2004 Α.Ε.». 


Κατά το παραπάνω χρονικό διάστημα αναστέλλεται η 
εκτέλεση συμβάσεων που υπάρχουν και προβλέπουν δια¬ 
φήμιση κατά παράβαση των παραπάνω. 

β) Διαφημίσεις που τοποθετούνται ή βρίσκονται ή προ¬ 
βάλλονται κατά παράβαση της προηγούμενης περίπτω¬ 
σης χαρακτηρίζονται αυθαίρετες και αφαιρούνται με 
εφαρμογή των οριζομένων στις παραγράφους 4,9 και 10. 

γ) Οι διατάξεις των παραγράφων 7 και 8 εφαρμόζονται 
και για κάθε παράβαση των διατάξεων της περίπτωσης 
του εδαφίου α'της παραγράφου αυτής. 

15. Κατά το χρονικό διάστημα από 20 Ιουλίου 2004 έως 
και 5 Σεπτεμβρίου 2004 στους χώρους που αναφέρονται 
στην παράγραφο 4 απαγορεύεται οποιοσδήποτε στολι¬ 
σμός ή τοποθέτηση ή ανάρτηση ή προβολή συμβόλων, 
μηνυμάτων, λογοτύπων, σημάτων ή άλλων παρεμφερών 
επικοινωνιακών παρεμβάσεων ιδιωτικών φορέων και ιδιω¬ 
τών, χωρίς την προηγούμενη γραπτή συναίνεση της «Ορ¬ 
γανωτικής Επιτροπής Ολυμπιακών Αγώνων - Αθήνα 2004 
Α.Ε.». Οι διατάξεις των παραγράφων 7 και 8 εφαρμόζο¬ 
νται και για κάθε παράβαση των διατάξεων της παραγρά¬ 
φου αυτής. 

16. Οι διατάξεις που διέπουντο πρόγραμμα της καθαί¬ 
ρεσης παράνομων υπαίθριων διαφημίσεων στην περιοχή 
αρμοδιότητας της «Εταιρείας Ενοποίησης Αρχαιολογι¬ 
κών Χώρων Αθήνα Α.Ε.» κατισχύουν για τους χώρους της 
παραγράφου 4 του παρόντος που περιλαμβάνονται στην 
περιοχή αυτή, των διατάξεων του παρόντος άρθρου, με 
εξαίρεση την παράγραφο 13 του παρόντος για το λογό¬ 
τυπο των χορηγών. 

17. α) Στην παράγραφο 4 του άρθρου 2 του Ν. 2833/ 
2000, όπως το άρθρο αυτό τροποποιήθηκε με τους νό¬ 
μους 2947/2001 και 3057/2002 και ισχύει, μετά το δεύτε¬ 
ρο εδάφιο προστίθεται: 

«Σε περίπτωση που οι διαφημίσεις έχουν τοποθετηθεί 
σε εσωτερικό χώρο, όπισθεν ή επί των υαλοπινάκων και οι 
κύριος, νομέας, κάτοχος ή μισθωτής δεν επιτρέπουν την 
είσοδο των συνεργείων της «Εταιρείας Ενοποίησης Αρ¬ 
χαιολογικών Χώρων Αθήνας Α.Ε.» εκδίδεται σχετική ει- 
σαγγελική παραγγελία για την είσοδο στο χώρο και η κα¬ 
θαίρεση γίνεται με τη συνδρομή της οικείας Αστυνομικής 
Αρχής. Στην περίπτωση αυτή τα προβλεπόμενα στην πα¬ 
ράγραφο 13 του παρόντος πρόστιμα τριπλασιάζονται και 
εφαρμόζονται οι ποινικές κυρώσεις που προβλέπονται 
στην παράγραφο 14 του παρόντος για περίπτωση υπο¬ 
τροπής.» 

β) Στην παράγραφο 9 του άρθρου 2 του Ν. 2833/2000, 
όπως το άρθρο αυτό τροποποιήθηκε με τους νόμους 
2947/2001 και 3057/2002 και ισχύει, μετά το δεύτερο εδά¬ 
φιο προστίθεται: 

«Στην έννοια των υπαίθριων διαφημίσεων περιλαμβάνο¬ 
νται και τα κενά διαφημιστικά πλαίσια.» 

γ) Στην παράγραφο 11 του άρθρου 2 του Ν. 2833/2000, 
όπως το άρθρο αυτό τροποποιήθηκε με τους νόμους 
2947/2001 και 3057/2002 και ισχύει, μετά το δεύτερο εδά¬ 
φιο προστίθεται: 

«Οι διατάξεις του παρόντος άρθρου εφαρμόζονται, επί¬ 
σης, στους άξονες των παρακάτω οδών και σε βάθος ενός 
οικοδομικού τετραγώνου: Συγγρού (από το ύψος των 
οδών Ζίννη και Αμβρ. Φραντζή) μέχρι την κατάληξή της 
στη Λ. Ποσειδώνος - Φαληρικό Δέλτα, Κηφισίας (εντός 
των ορίωντου Δήμου Αμαρουσίου από το ύψος της Λ. Κα- 
ποδιστρίου έως την Λ. Ολυμπιονίκου Σπύρου Λούη). Το 
βάθος ενός οικοδομικού τετραγώνου λογίζεται πέραν 

των πλατειών και αλσυλλίων εκατέρωθεν κάθε οδού. 
Άδειες για την τοποθέτηση υπαίθριων διαφημίσεων, οι 
οποίες έχουν χορηγηθεί πριν από την ισχύ του παρόντος 
νόμου, λήγουν αυτοδικαίως μετά παρέλευση πέντε (5) 
ημερών από τη δημοσίευσή του στην Εφημερίδα της Κυ- 
βερνήσεως.» 

δ) Στην παράγραφο 12του άρθρου 2του Ν. 2833/2000, 
όπως το άρθρο αυτό τροποποιήθηκε με τους νόμους 
2947/2001 και 3057/2002 και ισχύει, προστίθεται στο τέ¬ 
λος αυτής εδάφιο: 

«Ένδικες αγωγές, αιτήσεις, προσφυγές και λοιπά ένδι¬ 
κα βοηθήματα, καθώς και δικαστικές αποφάσεις που 
αφορούν τις οποιεσδήποτε σχέσεις μεταξύ διαφημιστών, 
διαφημιζομένων και εκμισθωτών χώρων υπαίθριας δια¬ 
φήμισης ούτε κωλύουν καθ’ οιονδήποτε τρόπο ούτε ανα¬ 
στέλλουν την καθαίρεση των αυθαίρετων υπαίθριων δια¬ 
φημίσεων.» 

Άρθρο 3 

Κυκλοφοριακές ρυθμίσεις κατά τη διάρκεια 
των Ολυμπιακών και Παραολυμπιακών Αγώνων 2004 

1. Με απόφαση του Υπουργού Μεταφορών και Επικοι¬ 
νωνιών, που εκδίδεται ύστερα από αίτηση της «Οργανω¬ 
τικής Επιτροπής Ολυμπιακών Αγώνων - Αθήνα 2004 Α.Ε.» 
και υποβολή σχετικής τεχνικής μελέτης απότονανάδοχο- 
χορηγό της, εγκρίνεται η κατασκευή, η προσωρινή λει¬ 
τουργία και η εκμετάλλευση πρατηρίων υγρών καυσίμων, 
εγκαταστάσεων πλύσης και λίπανσης οχημάτων με ή χω¬ 
ρίς αίθουσες πωλήσεως ειδών αυτοκινήτου και αναψυ- 
κτηρίου κατά την περίοδο των Ολυμπιακών και Παραολυ- 
μπιακών Αγώνων από το φορέα λειτουργίας, κατά παρέκ¬ 
κλιση των διατάξεων και εκείνων των αποφάσεων του 
Υπουργού Περιβάλλοντος, Χωροταξίας και Δημόσιων 
Έργων 49493/5.7.2001, (Β 894/01), 59936/24.7.2002, (Β 
956/2002) και των β.δ. 465/70 (Α 1150) καιπ.δ. 1224/81 (Α 
303), όπως αυτές έχουν τροποποιηθεί και ισχύουν για την 
αποκλειστική εξυπηρέτηση των οχημάτων που θα σταθ¬ 
μεύουν στα αμαξοστάσια που θα λειτουργήσει η «Οργα¬ 
νωτική Επιτροπή Ολυμπιακών Αγώνων - Αθήνα 2004 Α.Ε.» 
στις περιοχές του Ελληνικού, Γουδιού και Δεκέλειας, κα¬ 
θώς και για την εξυπηρέτηση των σκαφών στην Ολυμπια¬ 
κή εγκατάσταση της Μαρίνας του Αγίου Κοσμά. Με την 
ίδια απόφαση ορίζεται το όνομα του υπευθύνου λειτουρ¬ 
γίας της εγκατάστασης, ο αριθμός και το είδος των 
αντλιών, ο αριθμός και η χωρητικότητα των δεξαμενών, ο 
αριθμός και το είδος των πλυντηρίων, τα λαμβανόμενα 
μέτρα προστασίας περιβάλλοντος και πυρασφάλειας, οι 
ελάχιστες προδιαγραφές λειτουργίας και οι ημερομηνίες 
έναρξης και λήξης της άδειας. Οι αποφάσεις συνοδεύο¬ 
νται από τα απαραίτητα σχέδια γενικής διάταξης κτιρια- 
κών και λοιπών εγκαταστάσεων, καθώς και τις απαραίτη¬ 
τες σχετικές μελέτες από την κείμενη νομοθεσία. 

2. Με απόφαση του Υπουργού Μεταφορών και Επικοι¬ 
νωνιών, που εκδίδεται κατά παρέκκλιση των κειμένων δια¬ 
τάξεων και ύστερα από αίτηση και αιτιολογημένη πρότα¬ 
ση της «Οργανωτικής Επιτροπής Ολυμπιακών Αγώνων - 
Αθήνα 2004 Α.Ε.» επιτρέπεται να καθορισθούν προσωρι¬ 
νές λεωφορειακές γραμμές (αφετηρία, τέρμα, ενδιάμε¬ 
σες στάσεις) που θα συνδέουν το Ολυμπιακό Κέντρο Ιπ¬ 
πασίας Μαρκόπουλου, το Ολυμπιακό Κέντρο Σκοποβο¬ 
λής Μαρκόπουλου, το Ολυμπιακό Κωπηλατοδρόμιο 
Σχοινιά και τις Ολυμπιακές εγκαταστάσεις στον Άγιο Αν- 
δρέα, και το Διεθνή Αερολιμένα Αθηνών «Ελ. Βενιζέλος» 


κατά την περίοδο των Ολυμπιακών και Παραολυμπιακών 
Αγώνων, με τους σταθμούς των μέσων σταθερής τροχιάς 
για την αποκλειστική εξυπηρέτηση των θεατών, των ερ¬ 
γαζομένων σε αυτά, των εθελοντών και των μελών της 
Ολυμπιακής Οικογένειας. Στην απόφαση θα περιλαμβά¬ 
νεται ο φορέας εκμετάλλευσης, οι προς ίδρυση προσω¬ 
ρινές γραμμές (αφετηρία, τέρμα, ενδιάμεσες στάσεις, 
συχνότητα δρομολογίων, πίνακες δρομολογίων και αριθ¬ 
μός οχημάτων κ.λπ.), το ύψος και ο τρόπος αποζημίωσης 
στον φορέα εκμετάλλευσης, η εξασφάλιση του συνόλου 
της αποζημίωσης, οι προτεινόμενοι τύποι λεωφορείων, η 
μίσθωση λεωφορείων, καθώς και κάθε άλλο σχετικό θέ¬ 
μα. 

3. Η «Οργανωτική Επιτροπή Ολυμπιακών Αγώνων- Αθή¬ 
να 2004 Α.Ε.» κατά παρέκκλιση των κειμένων διατάξεων 
διαπραγματεύεται απευθείας με φορείς εκμετάλλευσης 
τακτικών επιβατικών γραμμών την προσφορότερη οικο- 
νομικώς εκμετάλλευση των γραμμών εξυπηρέτησης των 
Ολυμπιακών εγκαταστάσεων που αναφέρονται στην πα¬ 
ράγραφο 2 του παρόντος, υποβάλλει στον Υπουργό Με¬ 
ταφορών και Επικοινωνιών αιτιολογημένη και τεκμη¬ 
ριωμένη πρόταση για τη λήψη της σχετικής απόφασης, 
υπογράφει σύμβαση με το φορέα εκμετάλλευσης και πα¬ 
ρακολουθεί την εκτέλεσή της και καταβάλλει τη σχετική 
αποζημίωση. Στη σύμβαση περιλαμβάνονται υποχρεωτι¬ 
κά όλα τα στοιχεία της πρότασης. 

4. Με κοινή απόφαση των Υπουργών Οικονομίας και Οι¬ 
κονομικών και Μεταφορών και Επικοινωνιών, κατά παρέκ¬ 
κλιση των κειμένων διατάξεων, μπορεί να θεσπισθεί πρό¬ 
σθετη οικονομική επιβάρυνση ανά διαδρομή κατά την πε¬ 
ρίοδο των Ολυμπιακών και Παραολυμπιακών Αγώνων 
2004, για τις μεταφορές από και προς τις Ολυμπιακές 
εγκαταστάσεις, μόνιμες ή προσωρινές αθλητικές ή μη, 
με Επιβατηγό Δημόσιας Χρήσης (Ε.Δ.Χ.) αυτοκίνητα. Με 
την ίδια απόφαση καθορίζεται το ύψος της επιβάρυνσης, 
οι προδιαγραφές των Επιβατηγών Δημόσιας Χρήσης 
(Ε.Δ.Χ.) αυτοκινήτων που δικαιούνται πρόσβασης στις 
παραπάνω εγκαταστάσεις, ο τρόπος αναγνώρισής τους, 
η χρονική διάρκεια ισχύος, καθώς και κάθε άλλο σχετικό 
θέμα. 

5. Με απόφαση του Υπουργού Μεταφορών και Επικοι¬ 
νωνιών, που εκδίδεται ύστερα από μελέτη της «Οργανω¬ 
τικής Επιτροπής Ολυμπιακών Αγώνων - Αθήνα 2004 Α.Ε.» 
ή του Ο.Α.Σ.Α. και ύστερα από κοινή εισήγησή τους, 
εγκρίνεται, κατά την περίοδο των Ολυμπιακών και Παρα- 
ολυμπιακών Αγώνων, κατά παρέκκλιση των κειμένων δια¬ 
τάξεων, η καθιέρωση προσωρινών θέσεων στάθμευσης 
των ανωτέρω αυτοκινήτων (πιάτσες) στις Ζώνες Ελεγχό¬ 
μενης Στάθμευσης (Ζ.Ε.Σ.) οχημάτων στις περιοχές που 
περιβάλλουν τις Ολυμπιακές εγκαταστάσεις. Με την ίδια 
απόφαση καθορίζονται οι θέσεις, οι όροι και η χρονική 
διάρκεια λειτουργίας τους, οι δικαιούχοι, οι φορείς εκμε¬ 
τάλλευσής τους, οι προδιαγραφές των οχημάτων που δι¬ 
καιούνται πρόσβαση, τα στοιχεία αναγνώρισης, ως και 
κάθε άλλο σχετικό θέμα. 

6. Στις Ολυμπιακές λεωφορειακές γραμμές του Οργα¬ 
νισμού Αστικών Συγκοινωνιών Αθηνών (Ο.Α.Σ.Α.) επιτρέ¬ 
πεται η επιβίβαση όσων είναι: 

- Κάτοχοι εισιτηρίων των αγωνισμάτων που διεξάγονται 
τη συγκεκριμένη ημέρα. 

- Εθελοντές. 

- Εργαζόμενοι στις αγωνιστικές και μη εγκαταστάσεις. 

- Μέλη της Ολυμπιακής Οικογένειας. 

ΜεταΔημόσια Μέσα Μαζικής Μεταφοράς διακινούνται 
δωρεάν η Ολυμπιακή Οικογένεια, οι εθελοντές και οι κά¬ 
τοχοι εισιτηρίων των Αγώνων που διεξάγονται τη συγκε¬ 
κριμένη ημέρα. Με κοινή απόφαση των Υπουργών Οικο¬ 
νομίας και Οικονομικών και Μεταφορών και Επικοινωνιών, 
μετά από εισήγηση της «Οργανωτικής Επιτροπής Ολυ¬ 
μπιακών Αγώνων - Αθήνα 2004 Α.Ε.», καθορίζεται ο φο¬ 
ρέας υλοποίησης, το ύψος της αποζημίωσης, οι δικαιού¬ 
μενοι φορείς και κάθε άλλο σχετικό θέμα. 

7. Κατά την τέλεση των Ολυμπιακών και Παραολυμπια- 
κών Αγώνων του 2004, καθώς και άλλων διεθνών διοργα¬ 
νώσεων επιτρέπεται η προσωρινή εισαγωγή στη Χώρα και 
η χρήση ραδιοεξοπλισμού και τηλεπικοινωνιακού τερμα¬ 
τικού εξοπλισμού που δεν φέρει τη σήμανση «ΟΕ» (όπως 
αυτή η σήμανση προβλέπεται στο π.δ. 44/2002 (ΦΕΚ 44 
Α') για την κάλυψη αναγκών των Αγώνων. Η προσωρινή 
αυτή εισαγωγή δεν μπορεί να υπερβαίνει τους έξι μήνες. 
Στο διάστημα αυτό, ο συγκεκριμένος εξοπλισμός θα πρέ¬ 
πει να επανεξαχθεί. Με απόφαση της Εθνικής Επιτροπής 
Τηλεπικοινωνιών και Ταχυδρομείων (Ε.Ε.Τ.Τ.) ρυθμίζο¬ 
νται οι όροι, οι προϋποθέσεις εισαγωγής, τα είδη του εξο¬ 
πλισμού, καθώς και κάθε άλλο σχετικό θέμα. 

8. Κατά παρέκκλιση των κειμένων διατάξεων, δίνεται η 
εξουσιοδότηση στην Εταιρεία Θερμικών Λεωφορείων να 
διαπραγματευτεί απευθείας με φορείς εκμετάλλευσης 
αστικών συγκοινωνιών τη διάθεση λεωφορείων, με ή χω¬ 
ρίς το προσωπικό τους, προκειμένου να εξασφαλίσει την 
πληρέστερη κάλυψη των μεταφορικών αναγκώντων Ολυ¬ 
μπιακών και Παραολυμπιακών Αγώνων και να εισηγηθεί 
στον Υπουργό Μεταφορών και Επικοινωνιών τη λήψη σχε¬ 
τικής απόφασης. 

Άρθρο 4 

Προστασία Ολυμπιακών συμβόλων και σημάτων 

Τα δύο τελευταία εδάφια της περίπτωσης γ' της παρα¬ 
γράφου 9του άρθρου 3 του Ν. 2598/1998 (ΦΕΚ 66 Ά) αντι¬ 
καθίστανται ως ακολούθως: 

«Για κάθε περίπτωση προσβολής των Ολυμπιακών συμ¬ 
βόλων και σημάτων ή παράβασης των διατάξεων του Ν. 
146/1914το Δικαστήριο με την απόφασή του καταδικάζει 
τον εναγόμενο στην καταβολή χρηματικού ποσού για ικα¬ 
νοποίηση της ηθικής βλάβης της ανώνυμης εταιρείας 
«Οργανωτική Επιτροπή Ολυμπιακών Αγώνων - Αθήνα 
2004 Α.Ε.», καθώς και κάθε άλλου προσώπου που βλά¬ 
πτεται. Το ύψος του ποσού αυτού δεν μπορεί να είναι κα¬ 
τώτερο των οκτώ χιλιάδων ευρώ.» 

Άρθρο 5 

Κυρώσεις επί παραβάσεων Ολυμπιακών 
ξενοδοχειακών συμφωνιών 

Με απόφαση του Προέδρου του Ελληνικού Οργανι¬ 
σμού Τουρισμού (Ε.Ο.Τ.) επιβάλλεται πρόστιμο ύψους 
μέχρι δεκαπέντε χιλιάδων ευρώ, που περιέρχεται στον 
Ε.Ο.Τ., σε ξενοδοχειακές επιχειρήσεις, αν αθετήσουν τις 
συμβάσεις που έχουν συνάψει με την «Οργανωτική Επι¬ 
τροπή Ολυμπιακών Αγώνων-Αθήνα 2004 Α.Ε.» για τη φι¬ 
λοξενία των μελών της Ολυμπιακής Οικογένειας κατά τη 
διάρκεια των Ολυμπιακών και Παραολυμπιακών Αγώνων 
στην Αθήνα. Σε περίπτωση νέας παράβασης αναστέλλε¬ 
ται η λειτουργία του ξενοδοχείου για χρονικό διάστημα 
μέχρι τρεις μήνες. 

Ως προς τις κυρώσεις αυτές εφαρμόζονται κατά τα λοι¬ 
πά οι διατάξεις των άρθρων 11 και 13 του Ν. 2160/1993 
(ΦΕΚ 118 Α'). 


Άρθρο 6 

Ρυθμίσεις θεμάτων για την είσοδο και παραμονή 
αλλοδαπών αθλητών, των προπονητών τους και του 
λοιπού εξειδικευμένου συνοδευτικού τους προσωπικού 

Στο άρθρο 37 του Ν. 2910/2001 προστίθεται παράγρα¬ 
φος 10 που έχει ως εξής: 

«10. α. Επιτρέπεται η είσοδος στη Χώρα, για προετοι¬ 
μασία εν όψει συμμετοχής σε διεθνείς αθλητικές διοργα¬ 
νώσεις, σε αλλοδαπούς αθλητές, τους προπονητές τους 
και λοιπό εξειδικευμένο προσωπικό που τους συνοδεύει, 
ύστερα από έγκριση της ελληνικής ομοσπονδίας του αντί¬ 
στοιχου αθλήματος που είναι αναγνωρισμένο από τις ελ¬ 
ληνικές αθλητικές αρχές. Η είσοδος επιτρέπεται ύστερα 
από εθνική θεώρηση εισόδου για το σκοπό αυτόν. 

Για τη χορήγηση εθνικής θεώρησης εισόδου, τα παρα¬ 
πάνω πρόσωπα, προσκομίζουν στο ελληνικό προξενείο 
του τόπου κατοικίας τους: 
α) διαβατήριο ή άλλο ταξιδιωτικό έγγραφο, 
β) έγκριση της ελληνικής ομοσπονδίας του αντίστοιχου 
αθλήματος, 

γ) πιστοποιητικό υγείας των αλλοδαπών αρχών σύμφω¬ 
να με την περίπτωση γγ'της παραγράφου 2α του άρθρου 
1 του Ν. 3207/2003, 

δ) πιστοποιητικό ποινικού μητρώου των αλλοδαπών αρ¬ 
χών και 

ε) αποδεικτικά στοιχεία ότι διαθέτουν επαρκείς πόρους 
για τη διαβίωσή τους. 

β. Με απόφαση του Γ ενικού Γ ραμματέα της οικείας Πε¬ 
ριφέρειας, που εκδίδεται κατά παρέκκλιση της διαδικα¬ 
σίας των παραγράφων 3 έως 8 του άρθρου 8 του Ν. 
2910/2001, στους αλλοδαπούς, που λαμβάνουν εθνική 
θεώρηση εισόδου σύμφωνα με την παράγραφο 1, χορη¬ 
γείται άδεια διαμονής. Η άδεια διαμονής χορηγείται για 
όσο χρονικό διάστημα ισχύει η έγκριση της ελληνικής 
ομοσπονδίας του οικείου αθλήματος και δεν υπερβαίνει 
το έτος. Σε περίπτωση παράτασης της έγκρισης από την 
ομοσπονδία του αντίστοιχου αθλήματος, η άδεια διαμο¬ 
νής χορηγείται για όσο χρονικό διάστημα ισχύει η έγκρι¬ 
ση της ελληνικής ομοσπονδίας του οικείου αθλήματος και 
δεν μπορεί να υπερβεί το έτος. Αν παραταθεί η έ-γκριση 
απάτην ομοσπονδία του αντίστοιχου αθλήματος, η άδεια 
ανανεώνεται για ίσο χρόνο με την ίδια διαδικασία. 

Η αίτηση για τη χορήγηση άδειας διαμονής υποβάλλε¬ 
ται στην Υπηρεσία Αλλοδαπών και Μετανάστευσης της οι¬ 
κείας Περιφέρειας και συνοδεύεται από: 
α) διαβατήριο ή άλλο ταξιδιωτικό έγγραφο, 
β) δύο φωτογραφίες, 

γ) παράβολο κατά τα οριζόμενα στο άρθρο 71 του Ν. 
2910/2001, 

δ) βεβαίωση (εφόσον πρόκειται για ιδιωτικούς φορείς), 
ότι οι αλλοδαποί είναι ασφαλισμένοι σε κρατικό ασφαλι¬ 
στικό φορέα της αλλοδαπής ή της ημεδαπής για την κά¬ 
λυψη εξόδων νοσηλείας, ιατρικής και φαρμακευτικής πε¬ 
ρίθαλψης, για το διάστημα διαμονής στην Ελλάδα και 
ε) δήλωση στην οποία αναφέρεται η διεύθυνση του κα¬ 
ταλύματος του. 

Άρθρο 7 

Ρυθμίσεις για τα μέλη της Ολυμπιακής Οικογένειας 

Μετά την περίπτωση στ'της παραγράφου 1 του άρθρου 
12του Ν. 3207/2003 «Ρύθμιση θεμάτων Ολυμπιακής Προ¬ 
ετοιμασίας και άλλες διατάξεις» (ΦΕΚ 302 Α'), προστίθε¬ 
ται περίπτωση ζ' ως ακολούθως: 

«ζ. Τα μέλη της Ολυμπιακής Οικογένειας, τα οποία, λό¬ 
γω της ιθαγένειάς τους, υπόκεινται οτην υποχρέωση κα¬ 
τοχής θεώρησης, σύμφωνα με τον Κανονισμό αριθ. 
539/2001 Επίσημη Εφημερίδα των Ευρωπαϊκών Κοινοτή¬ 
των αριθμ. Ι_081 της21.3.2001 σ. 0001-0007, όπως αυτός 
τροποποιήθηκε από τον Κανονισμό (ΕΚ) αριθ. 2414/2001 
Επίσημη Εφημερίδα των Ευρωπαϊκών Κοινοτήτων αριθμ. 
1_ 327 της 12.12.2001 σ. 0001 -0002 και τον Κανονισμό (ΕΚ) 
αριθ. 453/2003 Επίσημη Εφημερίδα της Ευρωπαϊκής 
Ένωσης αριθμ. 1069της 13.2.2003 σ. 0010-0011, λαμβά¬ 
νουν άδεια διαπίστευσης μόνον εφόσον τους χορηγηθεί, 
σύμφωνα με τις διατάξεις του Κανονισμού (ΕΚ) 1295/ 
2003 Επίσημη Εφημερίδα της Ευρωπαϊκής Ένωσης 
αριθμ. 1_ 183 της 22.7.2003 σ. 0001 -0005, είτε ενιαία θεώ¬ 
ρηση βραχείας παραμονής είτε θεώρηση περιορισμένης 
εδαφικής ισχύος. 

Αν το αίτημα για διαπίστευση απορριφθεί λόγω του ότι 
δε χορηγήθηκε θεώρηση εισόδου, ο αλλοδαπός μπορεί 
μέσα σε προθεσμία δέκα ημερών από την κοινοποίηση σε 
αυτόν της απόφασης να ζητήσει από την «Οργανωτική 
Επιτροπή Ολυμπιακών Αγώνων - Αθήνα 2004 Α. Ε.» επανε¬ 
ξέταση του αιτήματος του εκθέτοντας και τους σχετικούς 
προς τούτο λόγους. Η παραπάνω μη χορήγηση θεώρη¬ 
σης εισόδου οφείλεται στο γεγονός ότι ο ενδιαφερόμε¬ 
νος είτε δεν πληροί τις προϋποθέσεις εισόδου που ανα¬ 
γράφονται στο άρθρο 5 παρ. 1 σημεία α', δ' και ε'της Σύμ¬ 
βασης για την Εφαρμογή της Συμφωνίας του Σένγκεν 
(δοόθηρβη), είτε είναι εγγεγραμμένος στους Εθνικούς 
Καταλόγους είτε προέκυψαν αντενδείξεις κατά τη διεξα¬ 
γωγή της διαδικασίας Διαβούλευσης με τους εταίρους 
για τις εθνικότητες του Παραρτήματος 5Β της Κοινής 
Προξενικής Εγκυκλίου, σύμφωνα με τα προβλεπόμενα 
στο άρθρο 17 παράγραφος 2 της Σύμβασης για την 
Εφαρμογή της Συμφωνίας του Σένγκεν (δοόθηρθη). 

Το αίτημα διαβιβάζεται χωρίς καθυστέρηση στο Ολυ¬ 
μπιακό Προξενείο που υπάγεται στη Γ4 Διεύθυνση Δικαι¬ 
οσύνης, Εσωτερικών Υποθέσεων και Σένγκεν (δοίΐΘπρΘπ) 
του Υπουργείου Εξωτερικών, το οποίο ύστερα από νέα 
αξιολόγηση του αιτήματος, σταθμίζοντας το σύνολο των 
παραμέτρων και εξετάζοντας τη δυνατότητα χορήγησης 
θεώρησης περιορισμένης εδαφικής ισχύος (λ/ΤΙ_), διαβι¬ 
βάζει την τελική του γνώμη στην «Οργανωτική Επιτροπή 
Ολυμπιακών Αγώνων - Αθήνα 2004 Α.Ε.», η οποία αποφαί- 
νεται οριστικά, ενημερώνοντας σχετικά τον ενδιαφερόμε¬ 
νο. 

Η διαπίστευση χορηγείται ύστερα από σύμφωνη γνώμη 
της αρμόδιας Υπηρεσίας του Υπουργείου Εξωτερικών.» 

Άρθρο 8 

Ρυθμίσεις συνεδριάσεως Ποινικών Δικαστηρίων 
στις Ολυμπιακές πόλεις κατά τον Αύγουστο 2004 
και θέματα των Ιατροδικαστικών Υπηρεσιών 

1. Κατά το μήνα Αύγουστο 2004 τα ποινικά δικαστήρια 
των Ολυμπιακών πόλεων, Αθηνών, Πειραιώς, Θεσσαλο¬ 
νίκης, Πατρών, Ηρακλείου και Βόλου, δικάζουν ποινικές 
υποθέσεις κατά τη διαδικασία των άρθρων 417 - 427 του 
Κώδικα Ποινικής Δικονομίας καθ’ όλες τις εργάσιμες ημέ¬ 
ρες, καθώς και το Σάββατο, με ώρα έναρξης την 9η πρω¬ 
ινή. 

2. Με απόφαση του Υπουργού Δικαιοσύνης προσλαμ¬ 
βάνονται πέντε (5) υπάλληλοι, Απόφοιτοι Γυμνασίου, με 
σύμβαση ιδιωτικού δικαίου τετράμηνης διάρκειας, για 
την άσκηση καθηκόντων βοηθού νεκροτομείου, στις Ια¬ 


τροδικαστικές Υπηρεσίες Αθηνών και Πειραιώς. Η πρό¬ 
σληψη γίνεται ύστερα από επιλογή από Τριμελή Επιτρο¬ 
πή Ιατροδικαστών που συγκροτείται με απόφαση του 
Υπουργού Δικαιοσύνης. Στην απόφαση - προκήρυξη του 
Υπουργού Δικαιοσύνης για την πρόσληψη των ανωτέρω, 
ορίζονται η προθεσμία υποβολής των αιτήσεων από τους 
ενδιαφερομένους, τα απαιτούμενα δικαιολογητικά, τα 
κριτήρια επιλογής και κάθε αναγκαία λεπτομέρεια. 

Άρθρο 9 

Ρυθμίσεις για θέματα ασφάλειας των Ολυμπιακών 
και Παραολυμπιακών Αγώνων 2004 

1. Με απόφαση του αρμόδιου Νομάρχη, ύστερα από αί¬ 
τημα της Διεύθυνσης Ασφάλειας Ολυμπιακών Αγώνων 
προς την αρμόδια αδειοδοτούσα αρχή (Διεύθυνση Βιο¬ 
μηχανίας Νομαρχιακής Αυτοδιοίκησης - εδάφιο ιβ' του 
άρθρου 2 του Ν. 2516/1997, ΦΕΚ 159 Α'), μπορεί να ανα¬ 
σταλεί η άδεια λειτουργίας: 

α. εμπορικών καταστημάτων, όπως αυτά ορίζονται από 
την παρ. 1.2 του άρθρου 1 της υπ’ αριθμόν 8/1997 (ΦΕΚ 
725 Β') της Πυροσβεστικής Διάταξης, χωρίς τις εξαιρέ¬ 
σεις της παραγράφου 1.3 της ίδιας Διάταξης, 

β. αποθηκών, όπως ορίζονται από την παρ. 4 του άρ¬ 
θρου 11 της 0/1996 (ΦΕΚ 150 Β') της Πυροσβεστικής Διά¬ 
ταξης, χωρίς τις εξαιρέσεις της παρ. 1.2 αυτής, 

γ. επαγγελματικών εργαστηρίων, όπως ορίζονται στο 
εδάφιο β'του άρθρου 2του Ν. 2516/1997 (ΦΕΚ 159 Α'), 

δ. βιομηχανιών ή βιοτεχνιών, όπως ορίζονται στο εδά¬ 
φιο α'του άρθρου 2του Ν. 2516/1997 (ΦΕΚ 159 Α'). 

2. Η αναστολή της άδειας λειτουργίας των ανωτέρω 
αφορά: α) την αποθήκευση ή εμπορία υλικών που ανή¬ 
κουν σύμφωνα με το άρθρο 2 της υπ’ αριθμόν 8/1997 Πυ¬ 
ροσβεστικής Διάταξης στην κατηγορία Ζ3 (υψηλού βαθ¬ 
μού κινδύνου από άποψη κινδύνου πυρκαγιάς), β) την πα¬ 
ραγωγή ή εναποθήκευση προϊόντων που υπάγονται στις 
κατηγορίες (Αγ), (Ββ), (Θβ), (Θγ) του παραρτήματος 1 της 
αριθ. 5905/Φ15/839/12.7.95 (ΦΕΚ611 Β'). 

3. Χρονικό όριο εφαρμογής του μέτρου, ορίζεται η πε¬ 
ρίοδος 2 έως 31 Αυγούστου και αφορά σε: 

Α) Ζώνες ελεγχόμενης εισόδου και κυκλοφορίας 
(Ζ.Ε.Ε.Κ.). 

Β) Ζώνες ελεγχόμενης στάθμευσης (Ζ.Ε.Σ.). 

Γ) Δημόσιους χώρους στους οποίους διεξάγονται αγω¬ 
νίσματα δρόμου και σε ακτίνα γύρω από αυτούς ενός οι¬ 
κοδομικού τετραγώνου σε περιοχές μέσα στο εγκεκριμέ¬ 
νο σχέδιο ή 200 μέτρων σε περιοχές χωρίς εγκεκριμένο 
ρυμοτομικό σχέδιο. 

Δ) Μη αγωνιστικές Ολυμπιακές εγκαταστάσεις (προπο- 
νητήρια, ξενοδοχεία και λοιποί χώροι διαμονής δημοσιο¬ 
γράφων, διαιτητών, κριτών κ.λπ.). 

4. Η Αδειοδοτούσα Αρχή οφείλει να ενημερώσει εγγρά- 
φως τον φορέα όπως αυτός ορίζεται στο εδάφιο στ' του 
άρθρου 2 του Ν. 2516/1997, για την αναγκαιότητα ανα¬ 
στολής της άδειας λειτουργίας του, πέντε ημέρες πριν 
την ημερομηνία έναρξης αναστολής της άδειας. 

5. Στους παραβάτες επιβάλλονται οι κυρώσεις που προ- 
βλέπονταιστο άρθρο 13του Ν. 2965/2001 (ΦΕΚ270 Α'). 

6. Κατά το χρονικό διάστημα από 31.7.2004 μέχρι 
31.8.2004 απαγορεύεται: 

α. Η εισαγωγή, εξαγωγή και μεταφορά από και προς τα 
κράτη μέλη της Ευρωπαϊκής Ένωσης εκρηκτικών υλών 
και μηχανισμών του άρθρου 1 του Ν. 2168/1993 (ΦΕΚ 147 
Α'), καθώς και πρώτων υλών για την παρασκευή τέτοιων 
ειδών. 

β. Η αγορά, μεταφορά και κατανάλωση των ειδών της 
περ. α' στο εσωτερικό της Χώρας. Κατ’ εξαίρεση επιτρέ¬ 
πεται εκτός του Νομού Αττικής η αγορά, μεταφορά και 
κατανάλωση των ειδών αυτών σε νομίμως λειτουργούντα 
μεταλλεία, λατομεία βιομηχανικών ορυκτών και λατομεία 
αδρανών υλικών που τροφοδοτούν αποκλειστικά εργο¬ 
στάσια παραγωγής τσιμέντου, ύστερα από άδεια της αρ¬ 
μόδιας αρχής. Οι προϋποθέσεις, η διαδικασία χορήγη¬ 
σης των αδειών αυτών και κάθε άλλο σχετικό θέμα καθο¬ 
ρίζονται με απόφαση των Υπουργών Ανάπτυξης και 
Δημόσιας Τάξης. 

γ. Η μεταφορά και χρήση σκοπευτικών όπλων και πυρο- 
μαχικών αυτών. Οιπεριορισμοί αυτοί δεν ισχύουν για συμ¬ 
μετοχή σε προπονήσεις ή αγώνες των αθλητών σκοποβο¬ 
λής που μετέχουν στους Ολυμπιακούς Αγώνες. 

δ. Η μεταφορά όπλων και πυρομαχικών αυτών, καθώς 
και η οπλοφορία εντός των ολυμπιακών εγκαταστάσεων 
από πρόσωπα που είναι κάτοχοι αδειών του άρθρου 10 
του Ν. 2168/1993. 

Κατά το ίδιο ως άνω χρονικό διάστημα αναστέλλεται η 
ισχύς των αδειών που χορηγήθηκαν σύμφωνα με τις δια- 
τάξειςτου Ν. 2168/1993 γιατιςπεριπτώσεις α', β'καιγ'της 
παρούσας παραγράφου. 

7. Οι παραβάτες των διατάξεων της προηγούμενης πα¬ 
ραγράφου τιμωρούνται με τις ποινές που προβλέπονται, 
κατά περίπτωση, στις οικείες διατάξειςτου Ν. 2168/1993. 

Άρθρο 10 

Ρυθμίσεις Υπουργείου Εμπορικής Ναυτιλίας 

1. Στο άρθρο 2 του Ν. 2947/2001 (ΦΕΚ 228 Α'), όπως 
ισχύει σήμερα, προστίθεται παράγραφος 4 που έχει ως 
εξής: 

«4. Έκταση του Οργανισμού Λιμένος Ελευσίνας Α.Ε. 
στο χώρο της χερσαίας ζώνης λιμένα Ελευσίνας - όπως 
εμφανίζεται στο τοπογραφικό διάγραμμα σε κλίμακα 
1:1000 που επισυνάπτεται - στη θέση Καλυμπάκι εντάσ¬ 
σεται και χωροθετείται ως περιοχή υποδομής έργων Ολυ¬ 
μπιακής υποδομής για την κατασκευή των αναγκαίων 
εγκαταστάσεων και λοιπών έργων υποστήριξης της Επι- 
σκευαστικής Βάσης (κτίρια - υπόστεγα) πλωτών και 
χερσαίων μέσων του Λιμενικού Σώματος, σύμφωνα με 
την Εγκριτική Απόφαση υπ’ αριθμ.: 8221.Τ 03/02/2004/ 
29.4.2004της Γενικής Γραμματείας Λιμένων και Λιμενικής 
Πολιτικής του Υπουργείου Εμπορικής Ναυτιλίας και κατά 
παρέκκλιση των διατάξεων των παρ. 2 και 3 του άρθρου 9 
του Ν. 2987/2002 (ΦΕΚ27Α').» 

2. Α. Με απόφαση του Υπουργού Εμπορικής Ναυτιλίας 
ύστερα από γνώμη του Κεντρικού Λιμεναρχείου Πειραιά 
και του Οργανισμού Λιμένα Πειραιά Α.Ε. για το χρονικό 
διάστημα από 1.8.2004 μέχρι 30.9.2004 μπορεί να: 

α) Απαγορεύεται η φόρτωση και εκφόρτωση φορτηγών 
οχημάτων σε πλοία των δρομολογιακών γραμμώντης Χώ¬ 
ρας από το κεντρικό επιβατηγό λιμάνι του Πειραιά και ο 
καθορισμός των χώρων φορτοεκφόρτωσης σε παρακεί¬ 
μενους λιμένες της ευρύτερης ζώνης του λιμένα Πειραιά. 

β) Απομακρύνεται από τον κεντρικό επιβατηγό λιμένα 
του Πειραιά πλοία μίας ή περισσότερων δρομολογιακών 
γραμμών σε άλλους λιμένες της ευρύτερης περιοχής Πει¬ 
ραιά ή του Νομού Αττικής. 

γ) Τροποποιούνται οι ώρες εκτέλεσης των εγκεκριμέ¬ 
νων δρομολογίων. 

δ) Ρυθμίζονται, κατά παρέκκλιση των ισχυουσών διατά¬ 
ξεων, θέματα που αφορούν στον ανεφοδιασμό των ακτο¬ 
πλοϊκών πλοίων με υγρά καύσιμα στο λιμένα Πειραιά. 


ε) Απαγορεύεται η έκδοση εισιτηρίων μηχανογραφημέ¬ 
νων ή μη επιβατών και οχημάτων, από τα εκδοτήρια του 
κεντρικού λιμένα Πειραιά, με εξαίρεση την έκδοση εισιτη¬ 
ρίων των γραμμών Αργοσαρωνικού. 

στ) Αναστέλλονται προσωρινά ορισμένες λειτουργίες 
του Λιμένα Πειραιά για την ασφαλή παραμονή και διακί¬ 
νηση των φίλο ξένο υμένων. 

Β. Οιπαραβάτεςτωνπαραπάνω διατάξεωνα', β', γ',ε'τι¬ 
μωρούνται με φυλάκιση τουλάχιστον έξι μηνών. Επιβάλ¬ 
λονται στους παραβάτες από την αρμόδια Λιμενική Αρχή 
και οι κυρώσεις του άρθρου 157 του Κώδικα Διεθνούς 
Ναυτικού Δικαίου (Κ.Δ.Ν.Δ. - Ν.Δ. 187/1973 ΦΕΚ 261 Α'), 
όπως το πρώτο εδάφιο της παραγράφου 1 τροποποιήθη¬ 
κε με το άρθρο μόνο του π.δ. 192/2001 (ΦΕΚ156Α'). 

Γ. Με αποφάσεις των προϊσταμένων των λιμενικών αρ¬ 
χών Πειραιά και Ραφήνας μπορεί, για τη διεξαγωγή των 
Ολυμπιακών και Παραολυμπιακών Αγώνων, να επιβάλλο¬ 
νται περιορισμοί και απαγορεύσεις στην κίνηση και παρα¬ 
μονή των πλοίων και κάθε είδους πλωτών μέσων και στην 
άσκηση δραστηριοτήτων στους ευρύτερους θαλάσσιους 
χώρους διεξαγωγής αθλημάτων και προπονήσεων, που 
δεν έχουν περιληφθεί στους Ειδικούς Κανονισμούς Λιμέ¬ 
νων, οι οποίοι έχουν εκδοθεί κατ’ εξουσιοδότηση του άρ¬ 
θρου 156 του Κώδικα Διεθνούς Ναυτικού Δικαίου 
(Κ.Δ.Ν.Δ. - Ν.Δ. 187/1973 ΦΕΚ 261 Α'), όπως αντικατα- 
στάθηκε από το άρθρο 10 του Ν. 1940/1991 (ΦΕΚ40Α'). 
Οι παραβάτες των αποφάσεων αυτών υπόκεινται στις 
κυρώσεις του άρθρου 157 του Ν.Δ. 187/1973, το πρώτο 
εδάφιο της παραγράφου 1 του οποίου τροποποιήθηκε με 
το άρθρο μόνο του π.δ. 192/2001 (ΦΕΚ156Α'). 

3. Στηνπαράγραφο 1 του άρθρου 133του Ν. 3079/2002 
(ΦΕΚ311 Α') προστίθεται εδάφιο δεύτερο ως ακολούθως: 

«Το ανωτέρω ιπτάμενο προσωπικό του Λιμενικού Σώμα¬ 
τος (Λ.Σ.) όταν μετεκπαιδεύεται, κατόπιν σχετικής δια¬ 
ταγής, σε αεροπλάνα ή ελικόπτερα, που δεν ανήκουν σε 
ελληνικές ή συμμαχικές μονάδες, τίθεται σε πτητική 
ενέργεια και λαμβάνει το πτητικό επίδομα, σύμφωνα με 
τις διατάξεις που ισχύουν για το αντίστοιχο προσωπικό 
των Ενόπλων Δυνάμεων.» 

Η διάταξη του εδαφίου αυτού ισχύει από 1.7.2003 έως 
30.9.2004. 

4. Οι διατάξειςτου δευτέρου και τρίτου εδαφίου της πε¬ 
ρίπτωσης β' της παρ. 12 του άρθρου 8 του Ν. 3207/2003 
(ΦΕΚ 302 Α') εφαρμόζεται αναλόγως και για το προσωπι¬ 
κό του Λιμενικού Σώματος. 

5. Για το έργο της επέκτασης του Εθνικού Συστήματος 
Διαχείρισης και Ελέγχου Θαλάσσιας Κυκλοφορίας 
(ν.Τ.Μ.1.3.) με ανάπτυξη Κέντρου ν.Τ.3. Ραφήνας, Κέ¬ 
ντρου Β.Τ.3. Λαυρίου και δύο σταθμών αισθητήρων στις 
περιοχές «Ακρ. Βρυσάκι» Λαυρίου και «Βίγλα» Εύβοιας, 
δεν απαιτείται, με την επιφύλαξη των διατάξεων του Ν. 
3028/2002 (ΦΕΚ 153 Α'), η υποβολή συμπληρωματικώνδι- 
καιολογητικών ή τυχόν άλλων εγκρίσεων - παραχωρή¬ 
σεων χώρων που επιβάλλονται από την κείμενη νομοθε¬ 
σία, για την έκδοση πολεοδομικής άδειας και την ηλε- 
κτροδότηση των εγκαταστάσεών του. 

Άρθρο 11 

Αποσπάσεις προσωπικού για τις ανάγκες 
Ολυμπιακών Αγώνων 2004 

1. Από τη δημοσίευση του νόμου αυτού, για την αντι¬ 
μετώπιση αυξημένων αναγκών που ενδέχεται να προ- 
κύψουν σε υπηρεσίες αιχμής (Δημόσιες Υπηρεσίες, 

Ν.Π.Δ.Δ., Ο.Τ.Α. α' και β' βαθμού, Ν.Π.Ι.Δ.) για την προε¬ 
τοιμασία και διεξαγωγή των Ολυμπιακών Αγώνων του 
2004, επιτρέπεται, κατά παρέκκλιση των κειμένων διατά¬ 
ξεων, η απόσπαση του πάσης φύσεως προσωπικού σε 
υπηρεσίες αιχμής από οποιαδήποτε Υπηρεσία, Ν.Π.Δ.Δ., 
Ο.Τ.Α. α'και β' βαθμού και από φορείςτου ευρύτερου δη¬ 
μόσιου τομέα, όπως αυτός έχει οριοθετηθεί με το άρθρο 
14του Ν. 2190/1994 (ΦΕΚ28 Α') και όπως έχει τροποποι¬ 
ηθεί και ισχύει. 

2. Με κοινή απόφαση του Υπουργού Εσωτερικών, Δη¬ 
μόσιας Διοίκησης και Αποκέντρωσης και του οικείου 
Υπουργού ή ύστερα από αίτημα του οικείου οργάνου δι¬ 
οίκησης του νομικού προσώπου ή Ο.Τ.Α. α' και β' βαθμού 
διενεργούνται οι αποσπάσεις, οι οποίες δεν μπορεί να 
έχουν διάρκεια μεγαλύτερη του πενταμήνου και πάντως 
λήγουν σε κάθε περίπτωση στις 30 Νοεμβρίου 2004. 

3. Οι κατά τα ανωτέρω αποσπώμενοι υπάλληλοι εξακο¬ 
λουθούν να μισθοδοτούνται απάτην υπηρεσία τους και να 
λαμβάνουντις πάσης φύσεως αποδοχές και τα πάσης φύ¬ 
σεως επιδόματα που ελάμβαναν πριν από την απόσπασή 
τους και ο χρόνος της απόσπασης λογίζεται για κάθε συ¬ 
νέπεια ότι έχει διανυθεί στην υπηρεσία από την οποία 
αποσπώνται. 

Άρθρο 12 

Ρυθμίσεις για προσωπικό 
της Γενικής Γραμματείας Αθλητισμού (Γ.Γ.Α.) 

1. Προσωπικό με σχέση εργασίας ιδιωτικού δικαίου ορι¬ 
σμένου χρόνου ή έργου του Οργανισμού Προγνωστικών 
Αγώνων Ποδοσφαίρου (Ο.Π.Α.Π.), το οποίο υπηρετούσε 
με απόσπαση ή διάθεση στη Γενική Γραμματεία Αθλητι¬ 
σμού ή σε εποπτευόμενο από αυτή Ν.Π.Δ.Δ. ή Ν.Π.Ι.Δ. ή 
άλλη Δημόσια Υπηρεσία ή άλλο Ν.Π.Δ.Δ., εφόσον συγκέ¬ 
ντρωνε κατά το χρόνο απόλυσής του, με βάση και το χρό¬ 
νο απόσπασης ή διάθεσης, τις χρονικές προϋποθέσεις 
της παρ.1 του άρθρου 10 του Ν. 2266/1994, κατατάσσε¬ 
ται σε οργανικές θέσεις με σύμβαση εργασίας ιδιωτικού 
δικαίου αορίστου χρόνου στη Δημόσια Υπηρεσία ή 
Ν.Π.Δ.Δ. που υπηρετούσε το προσωπικό αυτό, ύστερα 
από αίτησή του που υποβάλλεται μέσα σε αποκλειστική 
προθεσμία δύο (2) μηνών από τη δημοσίευση του παρό¬ 
ντος νόμου. 

2. Η κατάταξη γίνεται με πράξη του αρμόδιου για την 
πρόσληψη οργάνου, ύστερα από γνώμη του υπηρεσια¬ 
κού συμβουλίου ότι οι κατατασσόμενοι εξυπηρετούσαν 
πάγιες και διαρκείς ανάγκες. Στις περιπτώσεις που το 
υπηρεσιακό συμβούλιο είχε διατυπώσει θετική γνώμη βά¬ 
σει αρχικών αιτήσεων, η πράξη κατάταξης εκδίδεται άμε¬ 
σα χωρίς νέα γνώμη. 

3. Αν η Υπηρεσία ή το Ν. Π .Δ.Δ. από το οποίο έγινε η από¬ 
λυση έχει καταργηθεί ή συγχωνευθεί με άλλη Υπηρεσία ή 
νομικό πρόσωπο, η κατάταξη γίνεται σε θέση της Υπηρε¬ 
σίας ή του νομικού προσώπου, με το οποίο έγινε η συγ¬ 
χώνευση ή το οποίο ασκεί τις αρμοδιότητες της Υπηρε¬ 
σίας ή Ν.Π.Δ.Δ. που καταργήθηκε. 

4. Οι διατάξεις των παραγράφων 6 και 7 του άρθρου 25 
του Ν. 2190/1994 (ΦΕΚ28 Α'), όπως τροποποιήθηκαν με¬ 
ταγενέστερα, εφαρμόζονται ανάλογα και στο προσωπικό 
που κατατάσσεται κατ’ εφαρμογή των διατάξεων του πα¬ 
ρόντος άρθρου. 

Κατά τα λοιπά, εφαρμόζονται ανάλογα οι διατάξεις των 
παρ.1 (περ.β'), 2, 3, 4 και 5 του άρθρου 11 του Ν. 
2266/1994. 


Άρθρο 13 

Ρυθμίσεις για την αναγκαστική απαλλοτρίωση 
στην περιοχή Πάτημα Δήμογλη Δήμου Αχαρνών 

1. Η λειτουργία της συσταθείσας με το άρθρο 39 του 
Ν. 3130/2003 (ΦΕΚ 76 Α') Διοικητικής Επιτροπής, όπως 
αυτή συγκροτήθηκε με την υπ’ αριθμ. 137557/23.9.2003 
απόφαση του Υπουργού Δικαιοσύνης (ΦΕΚ 1380 Β'), τρο- 
ποποιηθείσα με τις υπ’ αριθμ. 170656/5.12.2003 (ΦΕΚ 
1850 Β') και 182986/30.12.2003 (ΦΕΚ 1996 Β'), αποφά¬ 
σεις του ιδίου Υπουργού, παρατείνεται αφότου έληξε 
(12.2.2004) μέχρι 31.7.2004. Με απόφαση του Υπουργού 
Απασχόλησης και Κοινωνικής Προστασίας μπορεί να δο¬ 
θεί, ύστερα από αίτηση της Επιτροπής, παράταση της 
παραπάνω προθεσμίας. 

2. Η παρ. 7του άρθρου 39του Ν. 3130/2003 (ΦΕΚ76Α'), 
αντικαθίσταται ως εξής: 

«7. Η Επιτροπή, μετά από έλεγχο των αιτήσεων ανα¬ 
γνώρισης των δικαιολογητικών που τις συνοδεύουν, των 
προτάσεων, των παρεμβάσεων που τυχόν έχουν ασκηθεί, 
συνεκτιμώντας κατά την ελεύθερη κρίση της και τις εκθέ¬ 
σεις των συμβούλων της, αφού διαπιστώσει ότι ο αιτού- 
μενος την αναγνώριση στηρίζει το δικαίωμα που επι¬ 
καλείται σε αδιάκοπη νόμιμη σειρά τίτλων και πιστο¬ 
ποιητικών που τον συνδέουν με τον αρχικό απώτερο 
δικαιοπάροχό του, ο οποίος αναγνωρίστηκε με τις απο¬ 
φάσεις 300/1954 και 350/1956 που εκδόθηκαν από την 
ορισθείσα με το Ν. 2000/1952 Επιτροπή, προβαίνει σε 
αναγνώριση αυτού. Σε αντίθετη περίπτωση η αίτηση 
απορρίπτεται. Το αναγνωριζόμενο ποσοστό πρέπει να 
ανταποκρίνεται στο ποσοστό που ανήκε στον αρχικό 
απώτερο δικαιοπάροχο, μετά από συνυπολογισμό των 
απομειώσεων ή αυξήσεων αυτού εξαιτίας νόμιμων μετα- 
βιβαστικών πράξεων που έχουν στο μεταξύ συντελεσθεί 
και συνυπολογισμό και των μερίδων των λοιπών καθολι¬ 
κών ή ειδικών διαδόχων, που έλκουν το δικαίωμά τους 
από τον ίδιο αρχικό δικαιοπάροχο. Η αίτηση απορρίπτεται 
κατά το υπερβάλλον. Η Επιτροπή απορρίπτει οπωσδήπο¬ 
τε την αίτηση, εάν το αιτούμενο προς αναγνώριση ποσο¬ 
στό διεκδικείται από περισσότερους και είναι δυσχερής η 
διακρίβωσητου δικαιούχου. Η Επιτροπή αποφαίνεται κα¬ 
τά πλειοψηφία ύστερα από έγγραφη εισήγηση μέλους 
της. 

Σε περίπτωση ισοψηφίας επικρατεί η άποψη με την 
οποία τάχθηκε ο Πρόεδρος της Επιτροπής. Στην απόφα¬ 
ση της Επιτροπής αναφέρονται τα έγγραφα και στοιχεία 
στα οποία η Επιτροπή στήριξε την κρίση της, καθώς και οι 
λόγοι αποδοχής ή απόρριψης των αιτήσεων και παρεμ¬ 
βάσεων. 

Αν υπάρχει αδυναμία του οικείου Υποθηκοφυλακείου 
να εκδώσει πιστοποιητικά ιδιοκτησίας βαρών, και μη διεκ¬ 
δίκησης του αιτούμενου προς αναγνώριση ποσοστού, οι 
εκθέσεις των συμβούλων που αναφέρονται στην παρά¬ 
γραφο 5, αναπληρώνουν το ελλείπον περιεχόμενο των 
κατατεθέντων πιστοποιητικών, ή τα ελλείποντα πιστοποι¬ 
ητικά και το αποτέλεσμα της πραγματοποιηθείσης από 
τους συμβούλους έρευνας στα οικεία βιβλία του Υποθη¬ 
κοφυλακείου αποτελεί για την Επιτροπή ουσιώδους ση¬ 
μασίας αποδεικτικό υλικό.» 

3. Η παρ. 9του άρθρου 39του Ν. 3130/2003 (ΦΕΚ76 Α'), 
αντικαθίσταται ως εξής: 

«9. Η Επιτροπή εκδίδει είτε ενιαία απόφαση για όλους 
τους αιτούντες καιτουςπαρεμβαίνοντες, είτε περισσότε- 

ρες αποφάσεις κατά ομάδες αιτούντων και παρεμβαινό- 
ντων. Ανεξαρτήτως του αριθμού των αποφάσεωντης Επι¬ 
τροπής τα αναγνωριζόμενα από αυτή συνολικά ποσοστά 
των αιτούντων και των παρεμβαινόντων, δεν επιτρέπεται 
να υπερβούν τα 1000/1000 της συνολικής απαλλοτριω- 
θείσας εκτάσεωςτων 1.240.220τ.μ.. Η απόφαση υπογρα- 
φόμενη από τον μετέχοντα στην εξέταση κάθε αιτήσεως 
και παρεμβάσεως Πρόεδρο της Επιτροπής ή τον αναπλη¬ 
ρωτή του, από τα μέλη και τον Γραμματέατης, δημοσιεύ¬ 
εται με την κατάθεσή της στο Τμήμα Απαλλοτριώσεων 
του Πρωτοδικείου Αθηνών και καταχωρίζεται στα οικεία 
βιβλία αυτού, καθίσταται δε εκτελεστή, μετά την αποδο¬ 
χή της από τους δικαιούχους. Αντίγραφο της απόφασης 
της Επιτροπής, καθώς και πρόσκληση προς τους δικαι¬ 
ούχους να υποβάλλουν δήλωση αποδοχής της, αναρτά- 
ται στον πίνακα ανακοινώσεων του Δήμου Αχαρνών, του 
Πρωτοδικείου Αθηνών και του Οργανισμού Εργατικής 
Κατοικίας, συντασσόμενων σχετικών προς τούτο βεβαιώ¬ 
σεων. Η αποδοχή της απόφασης της Επιτροπής γίνεται με 
ανεπιφύλακτες δηλώσεις που αναφέρονται σε αυτήν αι- 
τούντων και παρεμβαινόντων, που κατατίθενται ενώπιον 
του Γραμματέα της Επιτροπής, μέσα σε είκοσι ημέρες 
από τη δημοσίευση της πρόσκλησης του προηγούμενου 
εδαφίου, σε δύο ημερήσιες εφημερίδες πανελλαδικής 
κυκλοφορίας. Για την κατάθεση των δηλώσεων συντάσ- 
σονται πρακτικά. 

Η δήλωση αποδοχής της απόφασης μπορεί να γίνει και 
από πληρεξούσιους δικηγόρους των ενδιαφερομένων, ει¬ 
δικά εξουσιοδοτημένους προς τούτο με συμβολαιογρα¬ 
φικό έγγραφο. Η απόφαση αποδοχής καθίσταται εκτελε¬ 
στή, μόνο ως προς εκείνους τους δικαιούχους που απο¬ 
δέχθηκαν ανεπιφύλακτα το περιεχόμενό της. Η αποδοχή 
της απόφασης επάγεται παραίτηση του δικαι-ούχου από 
κάθε άλλη αξίωσή του έναντι του υπέρ ου η απαλλοτρίω¬ 
ση και υπόχρεου αποζημίωσης Οργανισμού Εργατικής 
Κατοικίας.» 

4. Το πρώτο εδάφιο της παρ. 11 του άρθρου 39 του Ν. 
3130/2003 (ΦΕΚ76 Α'), αντικαθίσταται ως εξής: 

«Με κοινή απόφαση των Υπουργών Οικονομίας και Οι¬ 
κονομικών και Απασχόλησης και Κοινωνικής Προστασίας 
ορίζεται στα τακτικά και αναπληρωματικά μέλη και τους 
Γραμματείς της Διοικητικής Επιτροπής, εφάπαξ αποζη¬ 
μίωση για την απασχόλησή τους, κατά το χρονικό διάστη¬ 
μα από της ενάρξεώς της, σύμφωνα με την παράγραφο 1 
του παρόντος, παρατάσεως της λειτουργίας της, μέχρι 
ολοκληρώσεως του έργου της Επιτροπής, η οποία βαρύ¬ 
νει τον Οργανισμό Εργατικής Κατοικίας. Η αποζημίωση 
καταβάλλεται είτε με την ολοκλήρωση του έργου, είτε 
σταδιακά, ανάλογα με την πρόοδο των εργασιών της Επι¬ 
τροπής, ύστερα από απόφαση του Οργανισμού Εργατι¬ 
κής Κατοικίας.» 

5. Η παρ. 12 του άρθρου 39 του Ν. 3130/2003 (ΦΕΚ76 
Α'), όπως το δεύτερο εδάφιό της αντικαταστάθηκε με την 
παράγραφο 2 του άρθρου 28 του Ν. 3227/2004 (ΦΕΚ 31 
Α'), αντικαθίσταται ως εξής: 

«12. Όσοι εκ των δικαιούχων δεν κατέθεσαν εμπροθέ- 
σμως τις αιτήσεις για αναγνώριση ή δεν αναγνωρίστηκαν 
με την απόφαση της Επιτροπής, εν όλω ή εν μέρει, ή δεν 
κατέθεσαν τη δήλωση που αναφέρεται στην παράγραφο 
9, διατηρούντο δικαίωμα να ασκήσουν ανακοπή ενώπιον 
του Μονομελούς Πρωτοδικείου Αθηνών, το οποίο δικάζει 
κατά τη διαδικασία των εργατικών διαφορών. 


Η προθεσμία της ανακοπής ορίζεται σε είκοσι ημέρες 
από τη δημοσίευση της προσκλήσεως, σύμφωνα με όσα 
ορίζονται στη διάταξη της παραγράφου 9. Αντίγραφο της 
ανακοπής κοινοποιείται εντός της ίδιας προθεσμίας στον 
Οργανισμό Εργατικής Κατοικίας, στο Δήμο Αχαρνών και 
στον καθ’ ου στρέφεται η ανακοπή. Ο ανακόπτων μπορεί 
να προβάλει ότι το ποσοστό που αναγνωρίσθηκε από την 
Επιτροπή στον καθ’ ου η ανακοπή, ανήκει και στον ίδιο, 
εφόσον αναφέρεται στον αυτό απώτερο δικαιοπάροχο 
που αναγνωρίσθηκε με τις 300/1954 και 350/1956 αποφά¬ 
σεις της Διοικητικής Επιτροπής του Ν. 2000/1952. Για το 
παραδεκτό της ανακοπής, πρέπει ο ανακόπτων να ανα¬ 
γνωρίζει ρητά με αυτήν το συνιδιόκτητο χαρακτήρα της 
απαλλοτριωθείσας εκτάσεως και να αναφέρει τον απώ¬ 
τερο αναγνωρισθέντα με τις υπ’ αριθ. 300/1954 και 
350/1956 αποφάσεις της Διοικητικής Επιτροπής του Ν. 
2000/1952, δικαιοπάροχο του. Οι ανακοπές προσδιορίζο¬ 
νται για συζήτηση την πρώτη δικάσιμο του μεθεπόμενου 
μήνα από την κατάθεση και συνεκδικάζονται. Η απόφαση 
εκδίδεται μέσα σε προθεσμία δύο μηνών. Αναβολή της 
συζήτησης επιτρέπεται μόνο μια φορά και η νέα δικάσι¬ 
μος ορίζεται εντός δεκαπέντε ημερών. Η απόφαση του 
Μονομελούς Πρωτοδικείου δεν υπόκειται σε οποιοδήπο- 
τε τακτικό ή έκτακτο ένδικο μέσο. Η κατάθεση και συζή¬ 
τηση αίτησης αναγνώρισης εκ μέρους οποιουδήποτε δι¬ 
καιούχου σε διαδικασία διαφορετική από την προβλεπό- 
μενη με το παρόν, είναι απαράδεκτη.» 

6. Η παρ. 13 του άρθρου 39 του Ν. 3130/2003 (ΦΕΚ 76 
Α'), αντικαθίσταται ως εξής: 

«13. Μετά την πάροδο της προθεσμίας που ορίζεται 
στην παράγραφο 9, η Επιτροπή συντάσσει και καταθέτει 
στον Οργανισμό Εργατικής Κατοικίας κτηματολογικό πί¬ 
νακα που υπογράφεται από τον Πρόεδρο και τον Γ ραμ¬ 
ματέατης Επιτροπής στον οποίο μνημονεύονται οι δικαι¬ 
ούχοι που αποδέχθηκαν, σύμφωνα με τα οριζόμενα στην 
παράγραφο 9, την απόφαση της Επιτροπής, το ποσοστό 
που τους αναγνωρίσθηκε, το είδος και ο αριθμός των επι¬ 
κειμένων που αναγνωρίσθηκαν. Με τη σύνταξη του κτη- 
ματολογικού αυτού πίνακα, ολοκληρώνεται το έργο της 
Επιτροπής. 

Αν εκδοθούν από την Επιτροπή περισσότερες αποφά¬ 
σεις, το έργο της ολοκληρώνεται με τη σύνταξη του κτη- 
ματολογικού πίνακα που αφορά όσους αναγνωρίσθηκαν 
με την τελευταία χρονικά απόφαση με την οποία και ολο¬ 
κληρώνεται η εξέταση όλων των αιτήσεων και παρεμβά¬ 
σεων που έχουν υποβληθεί. Περί αυτής της ολοκληρώσε¬ 
ως συντάσσεται σχετικό πρακτικό της Επιτροπής, υπο- 
γραφόμενο από όλα τα τακτικά και αναπληρωματικά μέλη 
της. 

Ο Οργανισμός Εργατικής Κατοικίας καταρτίζει προσω¬ 
ρινό κτηματολογικό πίνακα στον οποίο συμπεριλαμβάνο- 
νται, εκτός από τα στοιχεία του πίνακα της Επιτροπής και 
το ποσό της αποζημίωσης που αντιστοιχεί σε κάθε ανα- 
γνωρισθέντα και ανεπιφυλάκτως αποδεχθέντα την από¬ 
φαση της Επιτροπής, χωριστά για την αξία της γης και την 
αξία των επικειμένων, των οποίων αφού θεωρήσει ο Προϊ¬ 
στάμενος της Διεύθυνσης Στεγαστικής Συνδρομής του 
Οργανισμού Εργατικής Κατοικίας (Ο.Ε.Κ.) αποστέλλει 
στο Ταμείο Παρακαταθηκών και Δανείων μαζί με την από¬ 
φαση της Επιτροπής. Το Ταμείο Παρακαταθηκών και Δα¬ 
νείων καταβάλει σε όσους έχουν αναγνωριστεί και ανα- 
φέρονται στον συνταχθέντα από τον Οργανισμό Εργατι¬ 
κής Κατοικίας (Ο.Ε.Κ.) κτηματολογικό πίνακα, τα ποσά 
της αποζημίωσης που αναλογούν στον καθένα. 

Μετά την έκδοση των αποφάσεων επί των ανακοπών, ο 
Οργανισμός Εργατικής Κατοικίας (Ο.Ε.Κ.) συντάσσει τε¬ 
λικό κτηματολογικό πίνακα στον οποίο μνημονεύονται οι 
δικαιούχοι που αποδέχθηκαν την απόφασή της Επιτρο¬ 
πής, σύμφωνα με όσα ορίζονται στην παράγραφο 9, το 
ποσοστό που αναγνωρίσθηκε από την Επιτροπή ή αυτό 
που προέκυψε μετά την τυχόν αποδοχή των ανακοπών 
από το Μονομελές Πρωτοδικείο, καθώς και οι ανακόπτο- 
ντες των οποίων έγινε αποδεκτή η ανακοπή, το αντίστοι¬ 
χο για καθένα ποσοστό που αναγνωρίσθηκε από το Δικα¬ 
στήριο και το ποσό που αντιστοιχεί σε κάθε δικαιούχο. Ο 
τελικός κτηματολογικός πίνακας, θεωρημένος από τον 
Προϊστάμενο της Διεύθυνσης Στεγαστικής Συνδρομής 
του Οργανισμού Εργατικής Κατοικίας (Ο.Ε.Κ.), αποστέλ- 
λεται μαζί με την απόφαση του Δικαστηρίου και της Επι¬ 
τροπής στο Ταμείο Παρακαταθηκών και Δανείων. 

Το Ταμείο Παρακαταθηκών και Δανείων καταβάλλει 
στους δικαιούχους τα ποσά της αποζημίωσης που ανα- 
φέρονται στον συνταχθέντα από τον Οργανισμό Εργατι¬ 
κής Κατοικίας (Ο.Ε.Κ.) τελικό κτηματολογικό πίνακα. 

Ο Οργανισμός Εργατικής Κατοικίας (Ο.Ε.Κ.) και το Τα¬ 
μείο Παρακαταθηκών και Δανείων, με την καταβολή της 
αποζημίωσης στους αναγνωρισθέντες κατά τα ανωτέρω 
δικαιούχους, τόσο με βάση τον προσωρινό όσο και με τον 
τελικό κτηματολογικό πίνακα, απαλλάσσονται από κάθε 
υποχρέωση και ευθύνη, έναντι οποιουδήποτε ανακόπτο- 
ντος ή τρίτου, που εμφανίζεται ως δικαιούχος, διατηρού¬ 
μενης μόνης της ευθύνης του εισπράξαντος την αποζη¬ 
μίωση.» 

7. Η αποζημίωση που καθορίστηκε με την υπ’ αριθμ. 
2/54627/0022/19.11.2003 (ΦΕΚ 1753 Β') απόφαση των 
Υπουργών Οικονομίας και Οικονομικών και Δικαιοσύνης 
για τα μέλη και τους Γ ραμματείςτης Επιτροπής, αντιστοι¬ 
χεί στην απασχόλησή τους στην Επιτροπή για το διάστη¬ 
μα από της ενάρξεως λειτουργίας της (12.6.2003) μέχρι 
και 12.2.2004. 

Άρθρο 14 

Ρυθμίσεις για την έκδοση ή αναθεώρηση 
των οικοδομικών αδειών 

Το δεύτερο εδάφιο της παρ. 5 του άρθρου 23 του Ν. 
3212/2003 (ΦΕΚ308Α') αντικαθίσταται ως εξής: 

«Στις περιπτώσεις αυτές η προθεσμία που προβλέπεται 
στην παράγραφο 1 του άρθρου 26, όπως η παράγραφος 
αυτή τροποποιήθηκε και συμπληρώθηκε με το άρθρο 12 
του νόμου αυτού, για την έκδοση της οικοδομικής άδειας 
ή την αναθεώρησή της, σύμφωνα με τις προϊσχύουσες 
διατάξεις, ορίζεται σε δώδεκα (12) μήνες από την έναρξη 
ισχύος του νόμου αυτού, εφόσον οι σχετικές αιτήσεις για 
την έκδοση οικοδομικής άδειας έχουν υποβληθεί μετά 
την 1.1.2002 και μέχρι την έναρξη ισχύος του νόμου αυ¬ 
τού.» 

Άρθρο 15 

Ρυθμίσεις για την εταιρεία «Ολυμπιακά Ακίνητα Α.Ε.» 

Τα άρθρα 17 και 20 έως 25 του Κεφαλαίου Γ του Ν. 
3016/2002 (ΦΕΚ 110 Α'), όπως ισχύει, που αφορούν στη 
σύσταση ανώνυμης εταιρείας για τη διαχείριση των ακι¬ 
νήτων που περιλαμβάνονται στα Ολυμπιακά Έργα, τρο¬ 
ποποιούνται ως ακολούθως: 

α) Το άρθρο 17, παρ. 1, εδάφιο πρώτο, αντικαθίσταται 
ως εξής: «Σκοπός της εταιρείας είναι η μετά την τέλεση 
των Ολυμπιακών Αγώνων του 2004 διοίκηση, διαχείριση, 


χρηματοδότηση της παραγωγής ή κατασκευής, καθώς 
και αξιοποίηση της χρήσης των περιουσιακών στοιχείων 
που προκύπτουν από την εκτέλεση και λειτουργία Ολυ¬ 
μπιακών Έργων που ανήκουν στο Ελληνικό Δημόσιο και 
εκτελούνται από την Ειδική Υπηρεσία Δημοσίων Έργων 
(Ε.Υ.Δ.Ε.) της Γενικής Γραμματείας Αθλητισμού του 
Υπουργείου Πολιτισμού, τις Υπηρεσίες του Υπουργείου 
Περιβάλλοντος, Χωροταξίας και Δημόσιων Έργων και τις 
Υπηρεσίες άλλων Υπουργείων ή των Περιφερειών.» 

β) Το άρθρο 17, παρ. 3, εδάφιο πρώτο, αντικαθίσταται 
ως εξής: «Για την επίτευξη του σκοπού της, η εταιρεία 
ασκεί κάθε πράξη ή δραστηριότητα που προσιδιάζει στη 
διαχείριση περιουσιακών στοιχείων, εξαιρουμένων μόνον 
των πράξεων πώλησης ή ανταλλαγής ακινήτων πραγμά¬ 
των.» 

γ) Το άρθρο 17, παρ. 4, εδάφιο πρώτο, αντικαθίσταται 
ως εξής: «Η παραγωγή, η διοίκηση, η διαχείριση, η χρη¬ 
ματοδότηση της κατασκευής και η αξιοποίηση των περι¬ 
ουσιακών στοιχείων ανατίθεται για κάθε συγκεκριμένο 
στοιχείο ή για κάθε συγκεκριμένη ομάδα ομοειδών στοι¬ 
χείων στην εταιρεία με κοινή απόφαση του Υπουργού Οι¬ 
κονομίας και Οικονομικών, του Υπουργού Πολιτισμού και 
των καθ’ ύλην αρμόδιων Υπουργών.» 

δ) Το άρθρο 20, παρ. 1, αντικαθίσταται ως εξής: «1. Η 
εταιρεία διοικείται από πενταμελές Διοικητικό Συμβούλιο 
(Δ.Σ.). Το πρώτο Διοικητικό Συμβούλιο ορίζεται με από¬ 
φαση των Υπουργών Οικονομίας και Οικονομικών και Πο¬ 
λιτισμού. Ο διοριζόμενος Πρόεδρος του Δ.Σ. της εταιρεί¬ 
ας υπόκειται στη διαδικασία του άρθρου 49Α'του Κανονι¬ 
σμού της Βουλής.» 

ε) Το άρθρο 20, παρ. 2, αντικαθίσταται ως εξής: «Η θη¬ 
τεία του Διοικητικού Συμβουλίου είναι τριετής και μπορεί 
να ανανεώνεται. Η θητεία του απερχόμενου Διοικητικού 
Συμβουλίου παρατείνεται αυτοδικαίως μέχρι την εκλογή 
νέου Διοικητικού Συμβουλίου από την πρώτη μετά τη λή¬ 
ξη της θητείας του τακτική Γ ενική Συνέλευση.» 

στ) Το άρθρο 20, παρ. 3, εδάφιο πρώτο, αντικαθίσταται 
ως εξής: «Η εταιρεία προσλαμβάνει Γενικό Διευθυντή με 
σύμβαση εργασίας ορισμένου χρόνου, διάρκειας τριών 
ετών, του οποίου οι αρμοδιότητες καθορίζονται από το Δι¬ 
οικητικό Συμβούλιο.» 

ζ) Το άρθρο 20, παρ. 3, εδάφιο τρίτο, αντικαθίσταται ως 
εξής: «Η αμοιβή του Γενικού Διευθυντή καθορίζεται με 
απόφαση του Διοικητικού Συμβουλίου της εταιρείας, την 
οποία εγκρίνει η Γενική Συνέλευση.» 

η) Το άρθρο 20, παρ. 4, εδάφιο τρίτο, αντικαθίσταται ως 
εξής: «Για τις συνεδριάσεις του Δ.Σ. τηρούνται πρακτικά, 
τα οποία υπογράφονται από τα παρόντα μέλη.» 

θ) Το άρθρο 20, παρ. 8, εδάφιο δεύτερο αντικαθίσταται 
ως εξής: «Για κάθε αυτοπρόσωπη παράστασή τους στις 
συνεδριάσεις του Διοικητικού Συμβουλίου, τα μέλη του 
λαμβάνουν αποζημίωση, το ποσό της οποίας καθορίζεται 
με ειδική απόφαση της Γενικής Συνέλευσης, μετά από 
πρόταση του Διοικητικού Συμβουλίου.» 

ι) Στο άρθρο 21, διαγράφεται η παρ. 3 και η παράγρα¬ 
φος 4 αναριθμείται ως παράγραφος 3. 

ια) Το άρθρο 22, εδάφιο πέμπτο αντικαθίσταται ως 
εξής: «Επίσης, το Διοικητικό Συμβούλιο υποβάλλει ετήσια 
έκθεση στον Πρόεδρο της Βουλής σχετικά με την κατά το 
σκοπό της εταιρείας πρόοδο των εργασιών της, συμπερι¬ 
λαμβανομένων των αναθέσεων που διενεργεί η εταιρεία 
και αφορούν την αξιοποίηση των Ολυ μπιακών Έργων, κα¬ 
θώς και των συμβάσεων που συνάπτει με άλλες επιχειρή¬ 
σεις.» 

ιβ) Το άρθρο 23, παρ. 1, αντικαθίσταται ως εξής: «Οι ερ¬ 
γασίες που απαιτούνται για τη λειτουργία της εταιρείας 
και την εκπλήρωση του σκοπού της διενεργούνται από το 
προσωπικό που προσλαμβάνεται σύμφωνα με την παρά¬ 
γραφο 2 και από το προσωπικό που αποσπάται, σύμφωνα 
με την παράγραφο 4 του παρόντος άρθρου.» 

ιγ) Το άρθρο 23, παρ. 2 αντικαθίσταται ως εξής: «Το 
προσωπικό προσλαμβάνεται στην εταιρεία με σύμβαση 
εργασίας ιδιωτικού δικαίου με απόφαση του Δ.Σ., σύμ¬ 
φωνα με τις ανάγκες της και ύστερα από προκήρυξη, στην 
οποία καθορίζονται τα προσόντα, η διαδικασία επιλογής 
και η επιτροπή αξιολόγησης των αντίστοιχων θέσεων.» 

ιδ) Το άρθρο 23, παρ. 3, πρώτη πρόταση αντικαθίσταται 
ως εξής: «Με απόφαση του Διοικητικού Συμβουλίου της 
εταιρείας, που εγκρίνεται από τη Γενική Συνέλευση, κα¬ 
ταρτίζεται εσωτερικός κανονισμός λειτουργίας.» 

ιε) Στο άρθρο 23, παρ. 3, η περίπτωση ν αντικαθίσταται 
ως εξής: «ν) Το πλαίσιο πειθαρχικού ελέγχου του προσω¬ 
πικού.» 

ιστ) Στο άρθρο 23, παρ. 3, προστίθεται περίπτωση νί, 
ως εξής: «νί) Το καθεστώς εσωτερικού ελέγχου της Εται¬ 
ρείας.» 

ιζ) Το άρθρο 23, παρ. 5 αντικαθίσταται ως εξής: «Με βά¬ 
ση την παράγραφο 3 του παρόντος άρθρου, η εταιρεία 
μπορείναπροσλάβειένανή περισσότερους εσωτερικούς 
νομικούς συμβούλους ή να συγκροτήσει εσωτερική νομι¬ 
κή υπηρεσία. Το Διοικητικό Συμβούλιο της εταιρείας μπο¬ 
ρεί επίσης με απόφασή του να αναθέτει το χειρισμό δι¬ 
καστικών και εξώδικων υποθέσεων στην ημεδαπή ή στην 
αλλοδαπή και σε εξωτερικούς δικηγόρους, οι οποίοι δια¬ 
θέτουν εξειδίκευση και πείρα στις υποθέσεις που τους 
ανατίθενται.» 

ιη) Το άρθρο 24 αντικαθίσταται ως εξής: «Με κανονι¬ 
σμούς που καταρτίζονται από το Διοικητικό Συμβούλιο 
της εταιρείας και εγκρίνονται από τη Γενική Συνέλευση 
και δημοσιεύονται στην Εφημερίδα της Κυβερνήσεως, 
καθορίζονται οι όροι και οι διαδικασίες ανάθεσης μελε¬ 
τών υπηρεσιών και εκτέλεσης έργων και εργασιών, προ¬ 
μηθειών κινητών πραγμάτων, εξοπλισμού και συναφών 
εργασιών, αγορών ακινήτων, μισθώσεων, εκμισθώσεων 
και γενικά παραχωρήσεων χρήσης και κάθε άλλου ενοχι¬ 
κού ή εμπράγματου δικαιώματος, πληντωνπωλήσεων και 
ανταλλαγών ακινήτων πραγμάτων, σύμφωνα με τις δια¬ 
τάξεις της κοινοτικής νομοθεσίας, κατά παρέκκλιση από 
κάθε διάταξη νόμου ή κανονιστικής πράξης.» 

ιθ) Στο άρθρο 25 διαγράφεται η παράγραφος 2, καθώς 
και η αρίθμηση της παραγράφου 1. 

Άρθρο 16 

Ρυθμίσεις θεμάτων παράνομης κατάληψης 
κοινοχρήστων χώρων 

1. Μετά το τελευταίο εδάφιο της παρ. 8 του άρθρου 13 
του από 24.9/20.10.1958 β.δ/τος «περί κωδικοποιήσεως 
εις ενιαίο κείμενο νόμου των ισχυουσών διατάξεων περί 
των προσόδων των Δήμων και Κοινοτήτων», όπως το άρ¬ 
θρο τούτο αντικαταστάθηκε με το άρθρο 3 του Ν. 1080/ 
1980 (ΦΕΚ 246 Α') και το άρθρο 26 παρ. 5 του Ν. 1828/ 
1989 (ΦΕΚ 2 Α') και το άρθρο 6 του Ν. 1900/1990 (ΦΕΚ 125 
Α') προστίθενται τρία επιπλέον εδάφια ως εξής: 

«Ειδικότερα από 1.8.2004 έως 30.9.2004 σε περίπτωση 
διαπίστωσης της αυθαίρετης χρήσης στους δήμους που 
έχουν χαρακτηριστεί εντός των χαρακτηρισθεισών Ολυ¬ 
μπιακών περιοχών ως Ολυμπιακοί, ανεξάρτητα από την 


επιβολή των παραπάνω προστίμων, είναι δυνατή η επιβο¬ 
λή ημερήσιου προστίμου κατάληψης των ως άνω χώρων 
και η άμεση αφαίρεση των κάθε είδους αντικειμένων. Η 
επιβολή του ημερήσιου προστίμου είναι επιτρεπτή ανε¬ 
ξάρτητα από τη βεβαίωση προγενέστερων προστίμων. Το 
ύψος του ημερήσιου επιβαλλόμενου προστίμου για το ως 
άνω χρονικό διάστημα καθορίζεται με απόφαση του Δη¬ 
μοτικού Συμβουλίου.» 

2. Ηπαρ. 3 περίπτωση α'του άρθρου 13του παραπάνω 
Β. Δ/τος, όπως το άρθρο τούτο αντικαταστάθηκε με το 
άρθρο 3 του Ν. 1080/1980, αντικαθίσταται ως εξής: 

«Το κατά την παράγραφο 1 τέλος ορίζεται ετήσιο δι’ 
αποφάσεως του Δημοτικού ή Κοινοτικού Συμβουλίου 
κατά τετραγωνικό μέτρο ανεξαρτήτως χρόνου χρήσεως 
και αναλόγως της περιοχής της πόλεως ή του χωριού εις 
την οποία κείται ο χρησιμοποιούμενος χώρος. 

Είναι δυνατή, κατά την περίοδο από 1.8.2004 έως 
5.9.2004 η παραχώρηση, μέχρι του είκοσι πέντε τοις εκα¬ 
τό επιπλέον της δυνατότητας ανάπτυξης τραπεζοκαθι- 
σμάτων που προβλέπονται στην υφιστάμενη άδειά του, 
πρόσθετων χώρων για προσωρινή κατάληψη με ειδικό τέ¬ 
λος που καθορίζεται από το οικείο Δημοτικό Συμβούλιο.» 

3. Το δεύτερο εδάφιο της περίπτωσης γ' της παρ. 3 του 
άρθρου 13 του άνω β. δ/τος όπως το άρθρο τούτο αντι- 
καταστάθηκε από το άρθρο 3του Ν. 1080/1980 αντικαθί¬ 
σταται ως εξής: 

«Σε κάθε περίπτωση το αναλογούν τέλος καταβάλλεται 
είτε μετρητοίς είτε δια ισόποσης εγγυητικής επιστολής, 
της οποίας ο τύπος θα καθορίζεται με απόφαση του Δη¬ 
μοτικού Συμβουλίου στο οικείο δημοτικό ή κοινοτικό τα¬ 
μείο προ της παράδοσης της άδειας χρήσης αναγραφο- 
μένου επ’ αυτής του αριθμού του γραμματίου είσπραξης 
ή της εγγυητικής επιστολής. Στην περίπτωση κατάθεσης 
εγγυητικής επιστολής η είσπραξη του αναλογούντος τέ¬ 
λους γίνεται σε δόσεις, οι οποίες καθορίζονται με απόφα¬ 
ση του οικείου Δημοτικού Συμβουλίου μέχρι τις 31 Δεκεμ¬ 
βρίου του προηγούμενου έτους. Εάν διαπιστωθεί καθυ¬ 
στέρηση καταβολής των κατά τα ανωτέρω δόσεων ο 
δήμος ή η κοινότητα προβαίνει άμεσα στις ενέργειες κα¬ 
τάπτωσης της εγγυητικής επιστολής.» 

4. Η παρ. 6 του άρθρου 13 του άνω Β. Δ/τος, όπως το 
άρθρο τούτο αντικαταστάθηκε μετοάρθρο3του Ν. 1080/ 
1980 αντικαθίσταται ως εξής: 

«Ο προτιθέμενος να χρησιμοποιήσει τους κοινόχρη¬ 
στους χώρους ή το υπέδαφος τους, σύμφωνα με τις 
προηγούμενες παραγράφους, υποβάλλει πριν από τη 
χρήση σχετική αίτηση στον οικείο δήμο ή κοινότητα. Στην 
αίτηση αναγράφονται: (α) το ονοματεπώνυμο ή η επωνυ¬ 
μία του αιτούντος, το είδος και η διεύθυνση της ασκούμε¬ 
νης επιχείρησης και (β) η θέση, η έκταση και το είδος του 
αιτούμενου προς χρήση χώρου ως και η χρονική διάρκεια 
για την οποία αιτείται η παραχώρηση της χρήσης αυτού. 

Επιπλέον η αίτηση, εφόσον έχει υπάρξει ανάλογη προη¬ 
γούμενη απόφαση του Δημοτικού Συμβουλίου, συνοδεύ¬ 
εται από εγγυητική επιστολή καλής εκτέλεσης των όρων 
της άδειας χρήσης ίσης προς το διακόσια τοις εκατό του 
αναλογούντος τέλους, η οποία μπορεί να εκπέσει ύστερα 
από διαπίστωση των αρμόδιων οργάνων ελέγχου κατ’ 
ελάχιστον δύο φορές της παραβίασης των όρων που προ- 
βλέπονται. Δεν είναι αναγκαία η προσκόμιση εγγυητικής 
επιστολής, αν το τέλος του παραχωρούμενου χώρου εί¬ 
ναι μικρότερο των χιλίων διακοσίων ευρώ. 

Το ύψος και ο τύπος της εγγυητικής καθορίζεται με την 
ανωτέρω απόφαση του Δημοτικού Συμβουλίου και δεν 
επιτρέπεται να είναι μεγαλύτερο από το διακόσια τοις 
εκατό του αναλογούντος τέλους. 

Προκειμένης χορηγήσεως της άδειας χρήσης, η αστυ¬ 
νομική αρχή μέσα σε δεκαπέντε ημέρες από την παραλα¬ 
βή του σχετικού ερωτήματοςτου δήμου ή της κοινότητας, 
γνωματεύει αν υφίστανται λόγοι ασφάλειας της κυκλο¬ 
φορίας πεζών ή τροχοφόρων που επιβάλλουν τη μη χο¬ 
ρήγηση της αιτουμένης αδείας οπότε δεν χορηγείται αύ- 
τη. Αν παρέλθει άπρακτη η προθεσμία η άδεια χορηγείται 
και χωρίς τη γνωμάτευση της αστυνομικής αρχής.» 

Άρθρο 17 

Καταργούμενες διατάξεις 

1. Από την έναρξη ισχύος του παρόντος καταργούνται 
αφ’ ης ίσχυσαν οι διατάξεις των παραγράφων 2 έως 5 του 
άρθρου 2 της Κ.Υ.Α. (Περιβάλλοντος, Χωροταξίας και 
Δημόσιων Έργων και Πολιτισμού) υπ’ αριθμόν 9918/5.3. 
2003 (ΦΕΚ 298 Δ'). 

2. Η παρ. 14 του άρθρου 39 του Ν. 3130/2003 (ΦΕΚ 76 
Α'), καταργείται. 

3. Η παράγραφος 7 του άρθρου 2 του Ν. 2833/2000 
(ΦΕΚ 150 Α') καταργείται, από τη δημοσίευση του παρό¬ 
ντος, εκτός από το πρώτο και δεύτερο εδάφιο της παρα¬ 
γράφου αυτής, τα οποία εδάφια καταργούνται από 

20.7.2004. 

Άρθρο 18 

Μισθολογικές ρυθμίσεις 

1. Στην περίπτωση δ' της παραγράφου 5 του άρθρου 8 
του Ν. 3205/2003 (ΦΕΚ 297 Α'), μετά τη φράση «του Ν. 
2071/1992 (ΦΕΚ 123 Α'),», προστίθεται φράση ως εξής: 

«τα πληρώματα των ασθενοφόρων του Εθνικού Κέ¬ 
ντρου Άμεσης Βοήθειας (Ε.Κ.Α.Β.), τους νοσηλευτές του 
Ε.Κ.Α.Β. και τους αποσπασμένους υπαλλήλους, που προ¬ 
σφέρουν τις υπηρεσίες τους ως πληρώματα ασθενοφό- 
ρωντου Ε.Κ.Α.Β.,». 

2. Στην παράγραφο 3 του άρθρου 16 του Ν. 3205/2003 
μετά την φράση «στην Εφημερίδα της Κυβερνήσεως», 
διαγράφεται η φράση «και η προκύπτουσα σχετική δαπά¬ 
νη δεν δύναται να υπερβαίνει κατά μήνα το ένα δωδέκατο 
(1/12) των εγγεγραμμένων πιστώσεων». 

3. Η ισχύς του άρθρου αυτού αρχίζει από 1.1.2004. 

Άρθρο 19 

1. Η οικονομική ενίσχυση που προβλέπεται από την πα¬ 
ράγραφο 5α του άρθρου 8 του Ν. 3109/2003 (ΦΕΚ 38 Α') 
δίνεται, εφόσονη αντικατάσταση γίνει το αργότερο μέχρι 

31.7.2004. 

2. Η περίπτωση δ' της παραγράφου 6 του άρθρου 8 του 
Ν. 3109/2003 (ΦΕΚ 38 Α') αντικαθίσταται ως εξής: 

«δ. Οι ρυθμίσεις των εδαφίων α', β' και γ' της παρούσας 
παραγράφου τίθενται σε ισχύ την 15.7.2004.» 

3. Η παράγραφος 1 του άρθρου 21 του Ν. 3109/2003 
(ΦΕΚ 38 Α') αντικαθίσταται ως εξής: 

«Άρθρο 21 
Όργανα ελέγχου 

1. Αρμόδια όργανα για τον έλεγχο τήρησης του νόμου 
αυτού ορίζονται τα Μικτά Κλιμάκια Ελέγχου, που έχουν 
συσταθεί και λειτουργούν σύμφωνα με τις διατάξεις του 
Ν. 2800/2000 (ΦΕΚ 41 Α') και του Ν. 2801/2000 (ΦΕΚ 46 


Α'), η Ελληνική Αστυνομία, το Λιμενικό Σώμα για τους χώ¬ 
ρους ευθύνης του και το Σώμα Επιθεωρητών Ελεγκτών 
του Υπουργείου Μεταφορών και Επικοινωνιών. Τα ανωτέ¬ 
ρω όργανα μπορούν, ανεξαρτήτως των άλλων κυρώσε¬ 
ων, που προβλέπονται στον παρόντα ή άλλους νόμους, να 
αφαιρούν επιτόπου από τον οδηγό, που διέπραξε τις πα¬ 
ραβάσεις της παρ. 1 του άρθρου 15 του νόμου αυτού, την 
ειδική άδεια οδήγησης Ε.Δ.Χ. αυτοκινήτου, για χρονικό 
διάστημα δεκαπέντε (15) ημερών. Στις περιπτώσεις δια¬ 
πίστωσης παραβάσεων του νόμου αυτού και των Κανο¬ 
νισμών Λειτουργίας τα αρμόδια όργανα διαβιβάζουν την 
έκθεση διαπίστωσης στο αρμόδιο Πειθαρχικό Συμβού¬ 
λιο.» 

4. Η παράγραφος 3 του άρθρου 32 του Ν. 2963/2001 
(ΦΕΚ 268 Α'), όπως συμπληρώθηκε με την παρ. 4στ του 
άρθρου 20του Ν. 3185/2003 (ΦΕΚ229 Α'), αντικαθίσταται 
ως εξής: 

«3. Το όριο ηλικίας των είκοσι τριών (23) ετών του άρ¬ 
θρου 11, εφαρμόζεται από 1.8.2004 και για τα κυκλοφο¬ 
ρούντο κατά τη δημοσίευση του νόμου αυτού λεωφορεία. 

Για τα λεωφορεία των ΚΤΕΛ νήσων με πληθυσμό, κατά 
την τελευταία απογραφή μέχρι 3.000 κατοίκους, το πα¬ 
ραπάνω όριο ηλικίας εφαρμόζεται από 1.6.2006.» 

5. Η προθεσμία για την εκταμίευση των ενισχύσεων που 
προβλέπεται στην παράγραφο 5 του άρθρου 12 του Ν. 
2963/2001 (ΦΕΚ 268 Α'), όπως τροποποιήθηκε με την πα¬ 
ράγραφο 4γ του άρθρου 20 του Ν. 3185/2003 (ΦΕΚ 229 
Α'), παρατείνεται μέχρι 31.12.2004. 

Άρθρο 20 

1. Στις Γενικές Γραμματείες Επικοινωνίας και Ενημέρω¬ 
σης θα απασχοληθούν στη διεκπεραίωση καθηκόντων 
σχετικών με την προετοιμασία και την τέλεση των Ολυ¬ 
μπιακών Αγώνων, πενήντα επτά (57) άτομα, με σύμβαση 
εργασίας ορισμένου χρόνου, της οποίας η διάρκεια δεν 
υπερβαίνει τους πέντε (5) μήνες και η οποία λήγει, σε κά¬ 
θε περίπτωση, την 31.12.2004. Οι ανωτέρω προσλαμβά¬ 
νονται κατά παρέκκλιση των διατάξεων της παραγράφου 
2 του άρθρου 14 του Ν. 2190/1994 (ΦΕΚ 28 Α'). Παράτα¬ 
ση ή σύναψη νέας σύμβασης ή μετατροπή της σε αορί¬ 
στου χρόνου είναι αυτοδικαίως άκυρη. 

2. Οι εκπρόσωποι των ελληνικών και διεθνών μέσων μα¬ 
ζικής ενημέρωσης, κάτοχοι της ταυτότητας διαπίστευ¬ 
σης του Κέντρου Τύπου Ζαππείου, απαλλάσσονται, κατά 
το χρονικό διάστημα τέλεσης των Ολυμπιακών και Παρα- 
ολυμπιακών Αγώνων, από την καταβολή εισιτηρίου κατά 
την είσοδό τους σε αρχαιολογικούς χώρους, σύμφωνα με 
τις εξαιρέσεις που προβλέπει η κοινή υπουργική από¬ 
φαση ΥΠ. ΠΟ./ΓΔΑΠΚ/ΔΜΕΕ/Γ2/Φ56-Φ32/74/1015/29.12. 
2003. 

3. Οι κάτοχοι της ταυτότητας διαπίστευσης του Κέ¬ 
ντρου Τύπου Ζαππείου απαλλάσσονται, κατά το χρονικό 
διάστημα τέλεσης των Ολυμπιακών και Παραολυμπιακών 
Αγώνων, από την καταβολή εισιτηρίου κατά την επιβίβα¬ 
σή τους στα Μέσα Μαζικής Μεταφοράς, (Ο.Α.Σ.Α., 
Η.Λ.Π.Α.Π., Αττικό Μετρό, Τραμ, Προαστιακός Σιδηρό¬ 
δρομος), της ευρύτερης περιοχής Αθηνών. 

Άρθρο 21 

Στο τέλος της περίπτωσης α' της παρ. 12 του άρθρου 8 
του Ν. 3207/2003 (ΦΕΚ 302 Α'), όπως ισχύει μετά την προ¬ 
σθήκη εδαφίων με το άρθρο 6 του Ν. 3243/2004 (ΦΕΚ 103 
Α'), προστίθενται εδάφια ως εξής: 

«Ειδικότερα στο προσωπικό των Ενόπλων Δυνάμεων, 
της Ελληνικής Αστυνομίας, της Εθνικής Υπηρεσίας Πλη¬ 
ροφοριών (Ε.Υ.Π.), του Λιμενικού και Πυροσβεστικού Σώ¬ 
ματος αντί της χορήγησης πλήρους διατροφής δύναται 
να καταβάλλεται η αξία αυτής σε χρήμα. Με κοινή από¬ 
φαση του Υπουργού Οικονομίας και Οικονομικών και του 
κατά περίπτωση αρμόδιου Υπουργού καθορίζεται το 
ύψος του αντιτίμου της δικαιούμενης πλήρους διατρο¬ 
φής, η διαδικασία και ο τρόπος χορήγησής του και κάθε 
άλλο σχετικό θέμα. Το κατά τα ανωτέρω καταβαλλόμενο 
ποσό δεν υπόκειται σε φόρο εισοδήματος και κρατήσεις 
υπέρ τρίτων.» 

Άρθρο 22 

1. Το άρθρο 4 του Ν. 2696/1999 (ΦΕΚ 57 Α') «Κύρωση 
Κώδικα Οδικής Κυκλοφορίας» τροποποιείται ως εξής: 

«α. Στην παρ. 1 περίπτωση α', υποπερίπτωση γγ' προ¬ 
στίθεται η φράση «ή διαβάσεων τροχιοδρόμου». 

β. Στην παρ. 2 η φράση «οι πινακίδες αναγγελίας κινδύ¬ 
νου (Κ-1 μέχρι Κ-40)» αντικαθίσταται με τη φράση «οι πι¬ 
νακίδες αναγγελίας κινδύνου (Κ-1 μέχρι Κ-41)», στις πι¬ 
νακίδες Κ-31, Κ-36 και Κ-37 προστίθεται η φράση «ή 


διάβασης τροχιοδρόμου» και μετά την πινακίδα Κ-40 προ¬ 
στίθεται πινακίδα Κ-41 με τη φράση «Κίνδυνος λόγω ισό¬ 
πεδης διάβασης τροχιοδρόμου χωρίς κινητά φράγματα». 

γ. Στην παρ. 3 η φράση «οι ρυθμιστικές της κυκλοφο¬ 
ρίας πινακίδες (Ρ-1 μέχρι Ρ-75)» αντικαθίσταται με τη 
φράση «Οι ρυθμιστικές της κυκλοφορίας πινακίδες (Ρ-1 
μέχρι Ρ-77)» και μετά την πινακίδα Ρ-75 προστίθενται πι¬ 
νακίδες Ρ-76 με τη φράση «Αποκλειστική διέλευση τρο¬ 
χιοδρόμου» και Ρ-77 με τη φράση «Τέλος αποκλειστικής 
διέλευσης τροχιοδρόμου». 

δ. Στην παρ. 4 η φράση «Οι πληροφοριακές πινακίδες 
(Π -1 μέχρι Π-94)» αντικαθίσταται με τη φράση «Οι πλη¬ 
ροφοριακές πινακίδες (Π -1 μέχρι Π-95)», μετά την πινακί¬ 
δα Π -28 προστίθεται πινακίδα Π -28α με τη φράση «Στά¬ 
ση Τροχιοδρόμου», στην πινακίδα Π -66 προστίθεται η 
φράση «ή Τροχιοδρόμου ή δικύκλου ή συνδυασμού αυ¬ 
τών» και μετά την πινακίδα Π -94 προστίθεται πινακίδα 
Π-95 με τη φράση «Τροχιόδρομος επίτου οδοστρώματος». 

ε. Στηνπαρ. 5 μετά την πινακίδα Π ρ-16ιδ προστίθεται πι¬ 
νακίδα Πρ - 16ιε με τη λέξη «Τροχιόδρομος».» 

2. Υποδείγματα των νέων και τροποποιούμενων σημάν¬ 
σεων παρατίθενται κατωτέρω: 


ΠΙΝΑΚΑΣ 

Σχεδίων πινακιδίων σήμανσης οδών 


1. ΠΙΝΑΚΙΔΕΣ ΑΝΑΓΓΕΛΙΑΣ ΚΙΝΔΥΝΟΥ Κ-31, Κ-36, Κ-37, Κ-41 



(Κ-31) 

Κίνδυνος λόγω ισόπε¬ 
δης σιδηροδρομικής 
διάβασης ή διάβασης 
τροχιοδρόμου με κινητά 
φράγματα 



(Κ-36) 

Κίνδυνος λόγω άμεσης 
γειτονίας ισόπεδης σι¬ 
δηροδρομικής διάβασης 
ή διάβασης τροχιοδρό¬ 
μου χωρίς κινητά φράγ¬ 
ματα μονής σιδηροδρο¬ 
μικής γραμμής 



(Κ-37) 

Κίνδυνος λόγω άμεσης 
γειτονίας ισόπεδης σι¬ 
δηροδρομικής διάβασης 
ή διάβασης τροχιοδρό¬ 
μου χωρίς κινητά φράγ¬ 
ματα διπλής ή πολλα¬ 
πλής σιδηροδρομικής 
γραμμής 



(Κ-41) 

Κίνδυνος λόγω ισόπε¬ 
δης διάβασης τροχιο¬ 
δρόμου χωρίς κινητά 
φράγματα 


2. ΠΙΝΑΚΙΔΕΣ ΡΥΘΜΙΣΤΙΚΕΣ Ρ-76, Ρ-77 


(Ρ-76) 

Αποκλειστική διεύλευση 
τροχιοδρόμου 



(Ρ-77) 

Τέλος αποκλειστικής διέ¬ 
λευσης τροχιοδρόμου 

3. ΠΙΝΑΚΙΔΕΣ ΠΛΗΡΟΦΟΡΙΑΚΕΣ Π-28 Α , Π-66, Π-95 



(Π-28α) (Π-66) 

Στάση τροχιοδρόμου Λωρίδα αποκλειστικής κυ¬ 
κλοφορίας λεωφορείων ή 
Τρόλεϊ ή Τροχιοδρόμου, ή 
δικύκλου ή συνδυασμού 
αυτών 



4. ΠΙΝΑΚΙΔΕΣ ΠΡΟΣΘΕΤΕΣ Πρ-16ιε 



(Πρ-16ιε) 

Τροχιόδρομος 


Άρθρο 23 

1. Προκειμένου να καλυφθούν οι ανάγκες διαχείρισης 
συνεπειών και απωλειών από φυσικές, τεχνολογικές και 
λοιπές καταστροφές, συμπεριλαμβανομένων των χημι¬ 
κών, βιολογικών, ραδιολογικών, και πυρηνικών συμβά¬ 
ντων, κατά την περίοδο των Ολυμπιακών και Παραολυ- 
μπιακών Αγώνων από 1.7.2003 έως και 4.10.2004, με από¬ 
φαση των Υπουργών Εσωτερικών Δημόσιας Διοίκησης 
και Αποκέντρωσης, Εξωτερικών, Εθνικής Άμυνας και Δη¬ 
μόσιας Τάξης, μπορεί να ζητηθεί η συνδρομή Διεθνών 
Οργανισμών ή Κρατών, αυτοτελώς ή στο πλαίσιο Διεθνών 
Οργανισμών, ιδίως, δετού Ευρωαντλαντικού Συντονιστι¬ 
κού Κέντρου Αντιμετώπισης Καταστροφώντου ΝΑΤΟ. Με 
την ως άνω απόφαση καθορίζονται οι όροι και η έκταση 
της συνδρομής, σύμφωνα με τις διατάξεις αυτού του άρ¬ 
θρου. 

2. Οι ομάδες διεθνούς συνδρομής εντάσσονται, σε κά¬ 
θε περίπτωση, στο εθνικό σύστημα διαχείρισης συνεπει¬ 
ών και απωλειών, όπως αυτό θα εφαρμόζεται κατά τη 
διάρκεια της περιόδου της παραγράφου 1 και υπάγονται 
στον αποκλειστικό επιχειρησιακό έλεγχο των αρμόδιων 
εθνικών αρχών. 

3. Η συνδρομή αυτή συνίσταται στη διάθεση εξειδικευ- 
μένου προσωπικού πολιτικής προστασίας, καθώς και σε 
παροχή υλικών πόρων και μέσων. 

4. Η είσοδος στην Ελλάδα των παραπάνω προσώπων 
διέπεται, όπου απαιτείται, από τις διατάξεις της Συνθήκης 
8σάθη9θπ. 

5. Το Ελληνικό Δημόσιο καλύπτει τις δαπάνες που θα 
προκύψουν από την άσκηση των καθηκόντων, τα οποία θα 
ανατεθούν στις ανωτέρω ομάδες διεθνούς συνδρομής. 
Καλύπτονται, ιδίως, μεταφορά υλικού προς και από την 


Ελλάδα και αποθήκευσή του, στέγη και διατροφή του 
προσωπικού, διερμηνεία, μετακινήσεις στην Ελληνική 
Επικράτεια, όπως και ιατρικές υπηρεσίες σε περιπτώσεις 
επείγουσας ανάγκης. 

6. Για κάθε πράξη ή παράλειψη, κατά την άσκηση των 
καθηκόντων του προσωπικού των ομάδων διεθνούς συν¬ 
δρομής, αστική ευθύνη υπέχειτο Ελληνικό Δημόσιο. Κατ’ 
εξαίρεση το προσωπικό ευθύνεται για την αποζημίωση, 
την οποία θα καταβάλει το Ελληνικό Δημόσιο σε τρίτους 
για παράνομες πράξεις ή παραλείψεις, κατά την εκτέλε¬ 
ση των καθηκόντων τους, εφόσον οφείλονται σε δόλο ή 
βαρειά αμέλεια. 

7. Οι παραπάνω αναφερόμενοι υλικοί πόροι και μέσα, 
καθώς και ο προσωπικός εξοπλισμός των ομάδων διε¬ 
θνούς συνδρομής, κατά την εισαγωγή τους στη Χώρα, πα- 
ραδίδονται με το καθεστώς της προσωρινής εισαγωγής 
με απαλλαγή από τις δασμοφορολογικές επιβαρύνσεις 
που αναλογούν και με τον όρο της επανεξαγωγής, σύμ¬ 
φωνα με τις ισχύουσες κοινοτικές και εθνικές διατάξεις. 

8. Με απόφαση του, κατά περίπτωση, αρμόδιου Υπουρ¬ 
γού, ρυθμίζεται κάθε αναγκαία λεπτομέρεια για την 
εφαρμογή των διατάξεων αυτού του άρθρου. 

Αρθρο 24 

Η δεκάτη τρίτη Αυγούστου 2004, ημερομηνία έναρξης 
των Ολυμπιακών Αγώνων, ορίζεται ημέρα αργίας για το 
σύνολο των Υπηρεσιών του δημόσιου και ιδιωτικού τομέα 
της Χώρας. 

Αρθρο 25 

Ελεγκτική Επιτροπή 

Τα τακτικά και αναπληρωματικά μέλη της Τριμελούς 
Ελεγκτικής Επιτροπής, οι δικαστικοί λειτουργοί και οι 

υπάλληλοιτου Ελεγκτικού Συνεδρίου, που προβλέπονται 
από την παρ. 12 του άρθρου 2 του Ν. 2598/1998 «Οργά¬ 
νωση των Ολυμπιακών Αγώνων -Αθήνα 2004 Α.Ε.», όπως 
ισχύει, σε περίπτωση συνταξιοδότησής τους αντικαθί¬ 
στανται από την ημέρα της αποχωρήσεώς τους από την 
ενεργό υπηρεσία. 


Άρθρο 26 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους διατάξεις του νόμου 
τούτου. 




I 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 22 Ιουλίου 2004 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Π. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

Π. ΜΟΛΥΒΙΑΤΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Ν. ΚΑΚΛΑΜΑΝΗΣ 

ΤΟΥΡΙΣΜΟΥ 

Δ. ΑΒΡΑΜΟΠΟΥΛΟΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 

ΕΠΙΚΡΑΤΕΙΑΣ 

Θ. ΡΟΥΣΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ 

ΣΠ. ΣΠΗΛΙΩΤΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 

ΔΙΚΑΙΟΣΥΝΗΣ 

Α. ΓΙΑΠΑΛΗ ΓΟΥΡΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Μ.Γ. ΛΙΑΠΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Ε. ΚΕΦΑΛΟΓΙΑΝΝΗΣ 

ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Φ. ΠΑΛΛΗ-ΠΕΤΡΑΛΙΑ 


ΥΦΥΠΟΥΡΓΟΣ ΠΟΛΙΤΙΣΜΟΥ 
ΕΠΙ ΘΕΜΑΤΩΝ ΑΘΛΗΤΙΣΜΟΥ 

Γ. ΟΡΦΑΝΟΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 22 Ιουλίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ : νννννν.θί.ςτ - θ-γτιβΜ: \λ/θ0ιτι331θγ @ θΙ.^γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89 127 
( 26610 ) 89 105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θιιιό, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαιΌ 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπι και μέχρι 100 σελίδες σε 5 βυτο προσαυξανόμενη 
κατά 1 ουτο ανά 50 σελίδες. 

• Η τιμή πώλησης σε μορφή οά- τόπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοητ διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ί3Χ :210-9472556 ϊπΙθγπθΙ : ΙιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβι-ηθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
καιτο ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ιπΙθιτιθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































